text:
कला ओ चेतनसलि विकास सँगे सँगे हम्रे निरन्तर आघे बहर्टि बटी । आधुनिक कला ओ साँस्कृतिक कलाके पहिचान करक लाग आघे बहर्टि बटि । हमार थारुनके पहिचान करेक लाग आघे, आघे बहर्टि बटि । हमार थारुनके कला, संस्कृतिक कला का हो ? हमार पहिचान का हो ? हमार पहिलक पुस्टाहुँकरे डाइबाबा, बुडिबुडु कर्टि बटंै । हमे्र अपन कला कैसिके प्रस्तुत करे पर्ना का हो टे ? महिन लागठ हमे्र पक्काफें अपन कला, सांस्कृतिक बारेम कबुफें सोचले नैहुइटी ओ कल्पनाफें नैकैले हुइटी । हमार सँस्कृतिके पहिचान औरैटि जाइटा । टबेमारे थारु कलाके चेतनसिल प्राणी हुइटी ।
अपन कला, सांस्कृतिक, लवाइखावाइ पहिरनहे कैसिके चेतनसिल कनै ओ थारु समुदायहे कैसिके आघे जाइ हमरे थारु । समाज कहाँसे कहाँ पुुगसेकल । टबेमारे समय ओ परिस्थितिके प्रविधिक विकास सँगे हम्रफें परिवर्तनसिल हुइटि जाइटि । यि हमार सकारात्मक पक्षसे साेंच्ठी । आझके अवस्थामे हेर्ना हो कलेसे कला हमार हाँठ, हाँठमे बा । कलाहे कैसिक बाहेर निकारी टे हम्रे थारु । थारु कला सामाजिक संजाल जस्टे फेसबुक, युटुब जसिन थारु कला सामाजिक रुपमे प्रयोग हुइल बा ओ प्रयोग कर्टिफें रबि । हमरे थारु हुइटि थारु कला डेखाइ कैके कोनोफें युवा हुक्रे नैउठ्ठी टबेमारे थारु कलामे चेतनसिल बनि हमरे थारु । समय ओ परिस्थितिके परिवर्तन सँगसँगे परिवर्तनफें हुइपरठ् । मने सकारात्मक लाग परिवर्तन हुइ परठ ओ हमे्र पुर्खा बुडुबुडीके कला पहिचान परिवर्तन करे नैपरठ । आझके अवस्थामे हेर्ना हो कलेसे । कला अपन अपन हाँठमे कला बा । उ कलाहे व्यवहारमे परिवर्तन करके कसिक बाहेर लन्ना कैके सोंच्ठी । हमे्र थारु अपन कला संस्कृतिके पहिचान करेक परठ । थारु समुदाय मनैनके कला, संस्कृति, भेसभुसा, हरेक चिजके क्षमता बटिन । मेहनटी बटैं । व्यवसायिक रुपमे हमे्र आघे जाइ नैसेकल हुइटि । टबमारे थारु समाज पाछे परल बटि कि कना महसुस महिन हुइठ । पहिल थारु गाउँमे प्रवेश हुइल बेला सक्कुजाने अपन अपन कला पहिचान हाँठमे सक्कु जहनके हाँठमे मोबाइल ओ घोट घोट कपरा लगैठैं ।
थारु समुदाय खास कैके कला एक्ठो पेशा पहिचान हो । थारु समुदायमे जन्नी (महिला) मनै गर्मी महिना बैशाख, जेठमे अपन सीपहे व्यवहारिक रुपमे प्रयोग करठंै थारु समुदायमे गर्मी महिनाके समयमे फुर्सद मिल्लेक ओरसे अपन हस्तकला जस्तट ढकिया बिन्ना, गोन्ड्री बिन्ना, बिंरा भंगना, लेस बिन्ना जस्टे खालके सिप गर्मी महिनामे करठंै । पुरुषके काम सुप्पा बिन्ना, डिलिया बिन्ना, छिटुवा बिन्ना, डौँरी बट्ना । छत्री बिन्ना, काम पुरुषके गर्मी महिनामे करठंै । अझकल यी असिन सिपके काम कहाँ गैल टे ? टबेमारे कबुकबु कहोरे कहोरे असिन खालके हस्तकला चेतनसिल हुइना बा । पहिल हस्तकलामे व्यस्त रहना थारु समुदाय व्यक्ति हुक्रे आधुनिकता सँग संगे सामाजिक संजालम व्यस्त रहल डेख्जाइठ् । थारुहुँकरे नेपालके तराइ क्षेत्रके पुरुष झापासे पस्छिउँ कंचनपुर समके २० जिल्लामे विशेषता भित्री मधेशमे बसोबास बा । यी थारु जाति नेपालके आदिवासी जनजाति मध्ये थारु समुदायक अपन संस्कृति, रहनसहन रीतिरिवाज भाषा, संस्कृति समेत प्रचार प्रसार हुइल बा । अस्टके हमे्र जहाँ जोन अवस्थामे बटि, जुन ठाउँमे बटि अपन पुर्खाके सिप सिखि ओ कला चेतनसिल बनि । धन्यवाद ।
©2021 All rights reserved | Tharunk.com


c: text/html

text:
बुधवार दिन जयपालपट्टी म' सोशल मीडिया के ग्रुप एडमिन सभ एक बैसार करि सही निर्णय क' असंवैधानिक बतेलनि। बैसार म' उपस्थित लोग सभ जिलाधिकारी द्वारा जारी पत्र केँ आलोचना करैत कहलनि कि जिलाधिकारी द्वारा जारी पत्र लोगक निजात केर उल्लंघन अछि।
बैसार म' उपस्थित संदीप सांडिल्य कहला कि आइटी एक्ट म' एहि तरहक कउनु प्रावधान नै अछि कि सोशल मीडिया ग्रुप म' जबरन प्रशासन क' जोड़ना जाय। आभाष आनंद कहला कि ई आदेश सरासर गलत अछि।
कोना हम अप्पन पारिवारिक या आन ग्रुप म' जिला प्रशासन क' जोड़ी जता व्यक्तिगत व पारिवारिक बात होयत अछि। छात्र नेता हर्षवर्द्धन सिंह राठौर कहला कि देश म' एहेन आदेश पहिल बेर देल गेल अछि।
ओतहि छात्र नेता राहुल कुमार यादव सेहो एहि तरहक इस आदेश क' असंवैधानिक बतबैत अविलंब एहि क' निरस्त करबाक गप कहलनि। बैसार म' ज्योतिष मंडल, संदीप कुमार गुड्डू, रंधीर राज, रजनीश सिंह अमित कुमार सिंह, दीपक यादव, रूपा कुमारी, रेणु कुमारी, निकिता राज, जागृति प्रिया, अलिसा सिंह, अंशु कुमारी, तान्या गुप्ता, सबा फातिका आदि उपस्थित छलाह।

robotstxt: allowed

filter: keep


text:
नव दिल्ली. असरकारी संस्था नव पल्लव द्वारा वंचित श्रेणीक छात्र सभ लेल 'अयाची छात्रवृति योजना' केर घोषणा 29 दिसंबर 2012 कें गांधी शांति प्रतिष्ठान मे आयोजित एक कार्यक्रम मे कयल जायत. कार्यक्रम मे दिल्ली एनसीआर केर सरकारी स्कूल सभ सं लगभग एक हजार प्रतिभागी शामिल होयत. जाहि मे दू विजेता छात्र कें साल भरि संस्था द्वारा प्रति माह 500 टाका केर छात्रवृति देल जायत. आयोजन सचिव कृष्ण कुमार झा कहलनि जे प्रतियोगिता दू श्रेणी मे आयोजित कयल गेल अछि. पहिल श्रेणी मे दिल्ली एनसीआर केर सरकारी विद्यालय मे अध्ययनरत कक्षा 9 सं 10 केर छात्र कें निबंध लेखन प्रतियोगिता मे भाग लेबाक अछि. फेर देल गेल विषय पर व्याख्यान देबाक अछि. कक्षा 11 सं बारहम धरि छात्र सभक लेल दोसर श्रेणी मे निबंध आ व्याख्यान प्रतियोगिता केर आयोजन कयल गेल अछि. छात्र सभ कें अपन लिखल निबंध कें डाक, स्पीड पोस्ट वा कूरियर द्वारा 26 दिसंबर सांझ छह बजे धरि नव पल्लवक कार्यालय भेजबाक अछि. कार्यालय केर पता एच-142, प्रथम तल, सेक्टर 12, नोएडा अछि. जकर बाद 29 दिसंबर नव दिल्ली दीनदयाल उपाध्याय मार्ग स्थित गांधी शांति प्रतिष्ठान मे पुरस्कार केर घोषणा कयल जायत. नव पल्लव संस्था केर स्थापना वर्ष 2011 मे भेल छल. एहि संस्था सं प्रोफेशनल क्षेत्र केर लोग सभ जुडल छथि, जे रोजगार परक प्रशिक्षण देबाक काज करैत छथि. (Source)
Tags: हालचाल


text:
जनमेजय
जनमेजय (अङ्ग्रेजी: Janamejaya) हिन्दू धर्म ग्रन्थ महाभारतक अनुसार कुरुवंशक राजा छल । महाभारत युद्धमे अर्जुनपुत्र अभिमन्यु जाहि समय मारल गेल, ओकर पत्नी उत्तरा गर्भवती छल । ओकर गर्भसँ राजा परीक्षितक जन्म भेल जे महाभारत युद्धक बाद हस्तिनापुर क गद्दी पर बैठल । जनमेजय याह परीक्षित तथा मद्रावतीक पुत्र छल । महाभारतक अनुसार (१.९५.८५) मद्रावती हुनकर जननी छल, मुदा भगवत् पुराणक अनुसार (१.१६.२), हुनकर माता ईरावती छल, जे की उत्तरक पुत्री छल ।[१]
ग्रन्थ अनुसार[सम्पादन करी]
महाभारतमे जनमेजयकें ६ आओर भाई भेल बताएल गेल अछि । ई भाई छी कक्षसेन, उग्रसेन, चित्रसेन, इन्द्रसेन, सुषेण तथा नख्यसेन । महाकाव्यक आरम्भिक पर्वसभमे जनमेजयकें तक्षशिला तथा सर्पराज तक्षकक उपर विजय प्रसङ्ग अछि । सम्राट जनमेजय अपन पिता परीक्षितक मृत्यु पश्चात् हस्तिनापुरक राजगद्दी पर विराजमान भेल । पौराणिक कथाक अनुसार परीक्षित पाण्डुक एकमात्र वंशज छल । हुनका शमीक ऋषि शाप देनए छल की ओ सर्पदन्श सँ मृत्युकें प्राप्त हेबए । भेलो एहना आ सर्पराज तक्षककें कारण ई सम्भव भेल । जनमेजय याह प्रकरणसँ बहुत आहत भेल । ओ सम्पूर्ण सर्पवंशक समूल नाश करवाक निश्चय केलक । याह उद्देश्यसँ ओ सर्प सत्र या सर्प यज्ञ क आयोजनक निश्चय केलक । ई यज्ञ एतेक भयङ्कर छल की विश्वक समुर्ण सर्पसभक महाविनाश होमए लागल । ओहि समय एक बाल ऋषि अस्तिक ओ यज्ञ परिसरमे आएल । हुनकर माता मानसा एक नाग छल तथा हुनकर पिता एक ब्राह्मण छल ।
सन्दर्भ सामग्रीसभ[सम्पादन करी]
- ↑ Raychaudhuri, H.C. (1972). Political History of Ancient India: From the Accession of Parikshit to the Extinction of the Gupta Dynasty. University of Calcutta.
बाह्य जडीसभ[सम्पादन करी]


text:
वसन्त
वसन्त नेपाल आ उत्तर भारत तथा समीपवर्ती देशक छ टा ऋतुसभमे सँ[क] एक ऋतु छी, जे फरबरी, मार्च आ अप्रैलक मध्य ई क्षेत्रमे अपन सौन्दर्य देखबैत अछि । माघ महिनाक शुक्ल पञ्चमी सँ वसन्त ऋतुक आरम्भ होइत अछि ।[१] फागुन आ चैत्र मास वसन्त ऋतु मानल जाइत अछि । फागुन वर्षक अन्तिम मास छी आ चैत पहिल । एहि प्रकार हिन्दू पञ्चाङ्गमे वर्षक अन्त आ प्रारम्भ वसन्तमे होइत अछि । ई ऋतु अएला सँ सर्दी कम होइत अछि । मौसम सुहावना होइत अछि । बृक्षमे नव पात अवैत अछि । आम टिक्लासँ लदि जाइत अछि आ खेत सरसों कऽ फूलसँ भरि जाइत अछि अतः राग रङ्ग आ उत्सव मनेवाक लेल ई ऋतु सर्वश्रेष्ठ मानल गेल अछि[२] आ एकरा ऋतुराज कहल जाइत अछि ।
ई ऋतुमे वातावरणीय तापमान प्रायः सुखद रहैत अछि । भारत आ नेपालमे ई ऋतु फरबरीसँ मार्चधरि होइत अछि । अन्य देशसभमे ई अलग समय पर होइत अछि । ई ऋतुकें विशेषतासभ मौसम गरम होनाए, फूल फुलनाए, गाछ वृक्ष हरियर होनाए आ बर्फ पिघलनाए । नेपाल आ भारतक एक मुख्य पर्व छी होली जे वसन्त ऋतुमे मनाएल जाइत अछि । ई एक सन्तुलित मौसम छी । ई मौसममे चारो दिस हरियाली होइत अछि । बृक्षमे नव पात अवैत अछि । ई ऋतुमे बहुत लोक उद्यान आ तालाब आदिमे घुमैलेल जाइत अछि ।
पौराणिक कथासभ अनुसार वसन्तकें कामदेवक पुत्र कहल जाइत अछि । कवि देव वसन्त ऋतुकें वर्णन करैत कहने अछि की रूप व सौन्दर्यक देवता कामदेवक घर पुत्रोत्पत्तिक समाचार पाबिते प्रकृति झुमि जाइत अछि । वृक्षसभ ओकर लेल नव पल्लवकें पालना विछबैत अछि, फूल वस्त्र पहिरावैत अछि पवन झुलवैत अछि आ कोइली गीत सुनाए बहलावैत अछि ।[ख] भगवान कृष्ण गीतामे कहलक ऋतुसभमे हम वसन्त छी ।[ग]
वसन्त ऋतुमे वसन्त पञ्चमी, शिवरात्रि तथा होली नामक पर्व मनाएल जाएत अछि । नेपाली आ भारतीय सङ्गीत साहित्य आ कलामे एकर महत्वपूर्ण स्थान अछि । सङ्गीतमे एक विशेष राग वसन्तक नाम पर बनल अछि जकरा राग बसन्त कहल जाइत अछि । वसन्त राग पर चित्र बनल अछि।
टीका टिप्पणी[सम्पादन करी]
नेपाल आ उत्तर भारतमे ६ ऋतु होइत अछि - वसन्त, ग्रीष्म, वर्षा, शरद, शिशिर आ हेमन्त ।
सन्दर्भ सामग्रीसभ[सम्पादन करी]
- ↑ WD, ऋतुराज वसंत (अङ्ग्रेजीमे), अन्तिम पहुँच २०१७-१०-१७।
- ↑ BBCHindi (हिन्दीमे), अन्तिम पहुँच २०१७-१०-१७।
वाह्य जडीसभ[सम्पादन करी]


text:
मिथिलामे अधपहराक बड महत्त्व अछि। अर्द्धप्रहरा अर्थात् अधपहरामे कोनो शुभकाज नै कएल जाइत अछि। प्रत्येक दिन कोनो शुभ कार्य करबासँ पहिने अधपहरा देखि लेल जाइत अछि आ ओहि समय कें छाँटि कए काजक समय निकालल जाइत अछि। सामान्य जनजीवनमे एकर महत्त्व अछि आ एहन विषय थीक जकरा लेल कोनो ज्योतिषी अथवा पण्डित कें पुछबाक काज नै। किछु दिन पहिने धरि महिलालोकनि सेहो कहि दैत छलीह जे आइ शनिक शेष छियै आ बृहस्पतिक शेष छियै। संगहि आनो दिन कखनि सँ कखनि धरि अधपहरा होएत से कहि सकैत छलीह।
एतय एकटा सूची देल जा रहल अछि से देखलाक बाद केओ व्यक्ति गणना कए अपन काज कए सकैत छी। नीचाँ सूर्योदयसँ सूर्यास्त काल धरिक अधपरहाक संख्या आ ओकर नीचाँ समय देल जा रहल अछि। मुदा ई समय स्थूल गणना थीक। जहिया दिन आ राति समान होएत ओहि दिनक लेल ई समय शुद्ध अछि। बाँकी दिन थोडेक आगाँ-पाछाँ होएत।
अधहराक शुद्धतम मान निकालबाक लेल एना गणित कएल जाइत अछि-
- सूर्यास्तक समय कें दूना करी, जे दिनमान कहाओल
- दिनमान कें 8 भागमे बाँटि ली। जतेक मिनट होएत ओ एक अधपहराक मान भेल।
- सूर्योदयक समयसँ ओकरा जोडैत जाइ। आठो अधपहरा निकलि जाएत।
आब ई देखी जे कोन दिन कोन अधपहरा वर्जित अछि। एकर सूची एना अछि-
एहि समय कें वर्जित कए काज करबाक चाही।
एहिना रातिमे सेहो गणना करी। जँ ओहि दिनक दिनमानक आठम भाग निकालि एक अधपहराक मान निकालि चुकल छी तँ 3 घंटामे सँ ओतेक मिनट घटा कए रातिक अधपहराक मान निकालि लए सकैत छी। नै तँ सूर्योदयक समयकें दूना कएला पर रात्रिक मान निकालि ओकरा आठ सँ भाग दए रातिक अधपहराक मान निकाली आ निम्नलिखित सूचीसँ रातिमे वर्जित अधपहराक निर्धारण करी।
मिथिलाक लेल ई महत्त्वपूर्ण आ सामान्य गणना अछि।


text:
ई जे साँझ परलै मैया
की हमरे जीवनमे
मुनल आँखि तकबै कहिया
हमरो जीवनमे।।
सगर दुनियाँकेँ चिलका
माएक आँचर तर
हम अभागल कोना
भटकै छी दर-दर।।
घुरि, बुझि आबो आबू
मनु अबुद्धि नेना
अपन सिनेहसँ
किएक बिसरलहुँ ऐना।।
(मौलिक आ अप्रकाशित)
जगदानन्द झा 'मनु'
Views: 987
भाई जगदानन्द मनुजी, मातृ-शक्ति वास्ते मिथिलांचलक लोक सदाए सँ आग्रही रहै छथिन्ह. आदिशक्तिक सोझा निवेदनक परिक्षेत्र म पइग परम्परा अछि. कारनो स्पष्टे अछि.
ई प्रस्तुति प हम अहाँक बधाई आ शुभकामना बाइज रहल छी. आय बड्ड दिन भेल हम मंच पर मैथिली भासा में कोनो टटका रचना देख रहल छी.
किन्तु, प्रस्तुत रचना के अहाँ गीत सँ कियै सम्बोधित केलौं ? गीत लेल किछु विन्दु निर्धारित अछि नै ! मुदा, भाईजी, अहूँ बिचार करब.
शुभेच्छा.. .
हार्दिक धन्यवाद विजय मिश्र
आदरणीय Saurabh Pandeyजी सादर प्रणाम,
अपनेक दिप्पणी पाबि धन्य भेलहुँ
अहाँक ई प्रत्युत्तर से हमरो मोनटा प्रसन्न भेल, जगदानन्दभाई. मैथिली मुदा हम पढ़ि-लीखि सकै छी, जेक्कर हमरा कनियै संतोष अछि. अन्यथा मिथिला प्रदेस छुटनाइयो हमरा लेल २५-२८ बरस भ गेल. अध्ययनकाल में दू बरसक हम्मर प्रवास मिथिलांचले में छल.
सादर नमन आ० पाण्डेय जी , दु वर्षक प्रवासक प्रभाव एहन ? जानि मोनक हर्ष कहबायोग्य नहि अछि ।
भाई संजयजी, पाण्डेयजी कहबाक स्थानऽप अहाँ जे सौरभजी लिखू त सेहो नीक हेत.
शुभ-शुभ
सुन्नर, जगदानन्द जी


text:
नवका- पुरनका लेख सर्च करु...
किसान भाई पर ध्यान
सूखा आओर बाढ़ि के बाद बिहार सरकार के ध्यान आब किसान भाई पर गेल अछि. किसान भाई के खेती के आधुनिक तकनीक के जानकारी देबय लेल राज्य मे 166 टा ई-किसान केंद्र खोलल जाएत. एहि ई-किसान केंद्र पर खेती के उन्नत तरीका के संग खाद-बीज के सही इस्तेमाल... पाला आओर कीट सं फसल के केना बचाएल जाए ई सभ बताएल जाएत. एहि केंद्र पर किसान भाई सं जैविक...ऑर्गेनिक खेती के फायदा सेहो बताएल जाएत. ई- किसान केंद्र खोलय के संग-संग सरकार के योजना हर गाम मे कृषि विकास रथ सेहो भेजय के अछि. एहि कृषि विकास रथ मे कृषि वैज्ञानिक के संग पशुपालन आओर सहकारिता विभाग के लोक सेहो रहताह. एक अक्तूबर सं ब्लॉक के पांच-पांच पंचायत मे कृषि विकास शिविर सेहो लगाएत जाएत. एहि शिविर मे किसान भाई के सेहो बढ़ि-चढ़ि के हिस्सा लेबाक चाही. आधुनिक-उन्नत खेती के फायदा उठाएबाक चाही. जेहि सं पैदावार के संग-संग कमाई सेहो बढ़य.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
-कुमार रामेश्वरम दीप जरा कऽ केलन्हि उद्घाटन, स्वागत गान सम्पन्न
-लोकमे अपार उत्साह
-कार्यक्रम शुरू हेबासँ पहिनहिये आयोजन स्थल लोकसँ खचाखच भरि गेल छल।
-स्थान-जे.एम.एस. कोचिंग सेन्टर, चनौरागंज, झंझारपुर
-तिथि २८ आ २९ जनवरी २०१२
-समय......दुनू दिन ११ बजे पूर्वाह्णसँ ५ बजे अपराह्ण धरि
-२०म विदेह मैथिली प्रदर्शनी सेहो ऐ उत्सवक अन्तर्गत
आयोजित भऽ रहल अछि, मैथिली पोथी देखबा आ किनबा लेल भारी भीड़।
-एकांकी आ नाटकक मंचन हएत दुनू दिन
-मैथिली रंगमंच- भरत नाट्यशास्त्रक अनुसार- ई अछि ऐ नाट्य उत्सवक थीम
- नाटक आ फिल्मपर परिचर्चा सेहो हएत
-कविता गोष्ठीक आयोजन सेहो हएत।
-नाटक, गीत, संगीत, नृत्य, मूर्तिकला, शिल्प आ चित्रकला क्षेत्रमे विदेह सम्मान २०१२ सेहो प्रदान कएल जाएत
-मैथिलीक समानान्तर रंगमंचक उदयक रूपमे ऐ नाट्य उत्सवकेँ मोन राखल जाएत।


text:
नवका- पुरनका लेख सर्च करु...
तं एहिलेल सीएम नञि रहय चाहय छथिन्ह नीतीश!
खबर ई अछि जे अगर नीतीश बिहार के सीएम पद पर बनल रहताह तं मोदीजी के पीएम बनलाह पर बिहार आबय पर हुनकर स्वागत-सत्कार करय पड़तन्हि.
पीएम मोदी के पटना आबय पर हवाई अड्डा पर जाsक स्वागत करय
पड़तन्हि. बिहार आबय पर मोदीजी के सम्मान मे भोज देबय पड़तन्हि.
बिहार मे किछ भेलाह पर राज्य के ताजा हालात सं पीएम मोदी के अपडेट करय पड़तन्हि.
दिल्ली मे कोनो मीटिंग भेलाह पर हुनका सं मिलय जाए पड़तन्हि. मीटिंग मे हुनका सं खुद के छोट पद पर रहला के कारण आंखि नञि मिला पएताह.
एहन स्थिति नञि आबय ताही लेल ओ इस्तीफा के खेल खेललाह.
ओना हिनकर सांप्रदायिकताक नौटंकी के कारण बिहार लोकसभा चुनाव मे हिनकर पार्टी जेडीयू के सफाया भs गेल. राज्य के 40 सीट मे पार्टी के सिर्फ दूटा सीट मिलल.
एहि सं पार्टी मे नीतीश के खिलाफ काफी गुस्सा बढ़ि गेल. गुस्सा के शांत करय लेल इस्तीफा के खेल जरूरी छल.
नीतीश के इस्तीफा नञि देबय के हालात मे बिहारक स्थिति दोसर रहैत. जेडीयू मे बगावत टाइप हो-हल्ला भs गेल रहैत. पार्टी नेता खुद हिनका सं इस्तीफा मांगैत नजर आबैत.
मुदा आब जखन नीतीश खुद इस्तीफा के दांव चलि देलाह तं लोक के दिमाग ओहि सं डाइवर्ट भs गेल छनि. हुनका पक्ष मे हो-हल्ला आ हुनका सं इस्तीफा वापस लेबय के मांग करय वाला नेता आओर आदमी सभ मे बेसि हुनके इलाका के छनि.
संगहि-संग ओ नेता सभ नीतीश सं इस्तीफा वापस लेल कहि रहल छथिन्ह जिनकर खुद के जनाधार नञि छनि आ फेर नीतीश के नहि रहलाह पर हुनकर असर या पद खत्म भs सकय छनि.
आब नीतीश जीक कोशिश कोनो एहन नेता के सीएम बनाबय के छनि जे हुनकर इशारा पर कठपुतली जकां काज करय. जे सिर्फ नाम के लेल मुख्यमंत्री होए आ मर्जी नीतीश जीक चलय.
बिहार के लेल सभ सं पैघ दुर्भाग्य राज्य मे योग्य नेता के कमी सेहो अछि. कोनो एहन चेहरा नञि देखायत अछि जिनकर छवि विकास...राज्य के आगां लs जाए वाला होए.
नीतीश के अलावा दोसर पांत के कोनो एहन नेता नञि देखा रहल अछि जिनकर आवाज पर पूरा बिहार के लोक ठाड़ भ जाए.
अहां की कहय छी? की नीतीश जी के इस्तीफा देनाय सही अछि? की नैतिकता के नाम पर ओ नौटंकी करि रहल छथिन्ह?
1 टिप्पणी:


text:
दरभंगा, मिथिला मिरर: दरभंगा के लहेरियासराय पुलिस सोमदिन चोरी के मोटर साइकिलक संग तीन गोट युवक के गिरफ्तार केलक अछि। जाहि मे लहेरियासराय थाना क्षेत्रक अब्दुल्ला गंज निवासी मो. अशफाक अंसारी के पुत्र मो. शहनवाज़, दुमदुमा मुहल्ला के मो. गुलाबक पुत्र मो मोनाजिर, मो नासिर के पुत्र मो. आदिल शामिल अछि। थानाध्यक्ष जेपी सिंह के अनुसार बेता मोहल्ला के मो फजेउद्दीन के हीरो होंडा कम्पनी के मोटर साइकिल (बीआर07एल -3171) के चोरी 25 सितम्बर कय अब्दुल्ला गंज मोहल्ला सं भेल छल।
चोरी के मोटरसाइकिल संग तीन गोट अपराधी गिरफ्तार
सड़क पर गाड़ी ठाढ कय फजेउद्दीन अप्पन रिश्तेदार सं भेंट करय गेल छल, अहि बीच गाड़ी चोरी भय गेल। ओ कहलनि जे, सोमदिन दुपहर मे वाहन मालिक ओहि मोहल्ला मे जा रहल छल। अहि बीच उक्त मोटर साइकिल पर चढ़ल तीन गोट युवक गाड़ी लय कय जा रहल छल। ओ अप्पन गाड़ी के चिन्ह गेल।
फजेउद्दीन हल्ला कय मोहल्लावासी के मददि सं गाड़ी समेत लड़का के पकड़ि लेलक आ पुलिस के सूचना देलक। गाड़ी के नंबर प्लेट बदलल छल। मुदा गाड़ी के चेचिस नंबर कागजात सं मेल केलाक बाद गाड़ी फजेहुद्दीन के निकलल। थानाध्यक्ष सिंह के अनुसार पूछताछक क्रम मे तीनू अप्पन जुर्म स्वीकार केलक अछि।


text:
नवका- पुरनका लेख सर्च करु...
सभ सं कम मार्जिन के जीत केवटी मे
बिहार विधानसभा चुनाव मे जेडीयू-बीजेपी गठबंधन के भारी सफलता हाथ लागल अछि. नीतीश कुमार जी शुक्रदिन 26 तारीख के दिन मे ढाई बजे फेर सं पटना के गांधी मैदान मे मुख्यमंत्री पद के शपथ लेताह.
अखन धरि जतेक रिजल्ट आएल अछि ओहि के अगर देखल जाए त सभ सं कम मार्जिन के जीत हमर अपन विधानसभा क्षेत्र केवटी सं आएल अछि. अपन गाम होबय के कारण केवटी पर विशेष नजर छल.
केवटी सं बीजेपी के मौजूदा विधायक अशोक कुमार यादव जी फेर सं एमएलए बनि गेलाह. अशोक जी बीजेपी सांसद हुकुमदेव नारायण यादव जीक सुपुत्र छथिन्ह. मुदा एहि बेर कहि सकय छी बड़ मुश्किल सं जीतलाह.
ओ केवटी सं आरजेडी के फराज फातमी के मात्र 29 वोट सं हरैलखिन्ह. फराज फातमी दरभंगा के पूर्व सांसद आओर पूर्व केंद्रीय मंत्री मो अली अशरफ फातमी जीक सुपुत्र छथिन्ह. फातमी जीक भाग्य संग नहि देलखिन्ह.
फातमी जीक के कांग्रेस आओर दोसर मुस्लिम उम्मीदवार के कारण हार के मुंह देखय पड़लन्हि. कांग्रेस हुनका लेल वोटकटवा के भूमिका निभैलक. इलाका मे अल्पसंख्यक वर्ग के वोट के बंटनाए आरजेडी के लेल नुकसानदायक रहल.
केवटी मे बीजेपी के 45791 वोट मिलल जखन कि आरजेडी के एहिठाम 45762 वोट मिलल. यानी बीजेपी के सिर्फ 29 वोट सं जीत. फातमी जीक अलावा केवटी सं सात टा आओर मुस्लिम उम्मीदवार ठाड़ छलाह. जकर नुकसान हुनका उठाबय पड़लन्हि.
जे होए जे जीतल ओहे सिकन्दर. कांटा के एहि टक्कर मे अशोक यादव जी भने निकलि गेलाह... मुदा इलाका के लोक मे हिनका प्रति गुस्सा कम नहि छनि. हिनका एहि बेर लोक के उम्मीद पर खरा उतरय पड़तन्हि.
लोक के शिकायत रहय छनि जे अशोक यादव जी क्षेत्र के विकास के लेल काज नहि करय छथिन्ह. लोक के लेल उपलब्ध नहि रहय छथिन्ह. नीतीश जीक हवा मे जीत गेलाह. आब हिनका पर बेसि जिम्मेदारी आबि गेलन्हि. लोक के काज कsक देखाबय पड़तन्हि.
सदस्यता लें टिप्पणियाँ भेजें (Atom)


text:
1
वचन मनुष्य बनलाह
1शुरू मे वचन रहथि। वचन परमेश्वरक संग छलाह, और अपने परमेश्वर छलाह। 2तँ वैह शुरू मे परमेश्वरक संग छलाह। 3वचने द्वारा सभ वस्तु उत्पन्न कयल गेल, और जे किछु उत्पन्न भेल ओहि मे सँ एकोटा वस्तु हुनका बिना उत्पन्न नहि भेल। 4हुनका मे जीवन छल, और ई जीवन मनुष्यक लेल इजोत छल। 5इजोत अन्हार मे प्रकाश दैत अछि, और अन्हार ओहि पर कहियो विजयी नहि भेल अछि।
6परमेश्वर द्वारा पठाओल गेल एक आदमी अयलाह, जिनकर नाम यूहन्ना छलनि। 7ओ गवाहीक लेल अयलाह, ओहि इजोतक विषय मे गवाही देबाक लेल, जाहि सँ हुनका द्वारा सभ लोक विश्वास करय। 8ओ अपने ओ इजोत नहि छलाह, बल्कि ओहि इजोतक सम्बन्ध मे गवाही देबाक लेल आयल छलाह।
9ओ इजोत वास्तविक इजोत छलाह, जे प्रत्येक मनुष्य केँ प्रकाशित करैत छथि। और ओ इजोत संसार मे आबि रहल छलाह।
10ओ संसार मे छलाह, संसार हुनका द्वारा बनाओल गेल छल, तैयो संसार हुनका नहि चिन्हलकनि। 11ओ अपना ओहिठाम अयलाह, मुदा हुनकर अपन लोक हुनका स्वीकार नहि कयलकनि। 12तैयो जे सभ हुनका स्वीकार कयलक, अर्थात् जे सभ हुनका पर विश्वास कयलक, तकरा सभ केँ ओ परमेश्वरक सन्तान बनबाक अधिकार देलथिन। 13ओ सभ ने मनुष्यक वंशज सँ जनमल, ने शारीरिक इच्छा सँ, और ने कोनो पुरुषक कल्पना सँ, बल्कि परमेश्वर द्वारा जनमल।
14वचन मनुष्य बनि गेलाह, और कृपा आ सत्य सँ परिपूर्ण भऽ, हमरा सभक बीच मे निवास कयलनि। हम सभ हुनकर एहन महिमा देखलहुँ जेना पिताक एकलौता पुत्रक महिमा।
15यूहन्ना हुनका विषय मे ई गवाही दऽ कऽ जोर सँ कहलनि, “यैह छथि जिनका बारे मे हम कहैत छलहुँ जे, ओ जे हमरा बाद अबैत छथि, से हमरा सँ श्रेष्ठ छथि, किएक तँ हमर जन्मो सँ पहिने ओ छलाह।” 16हुनकर परिपूर्णता मे सँ हमरा सभ गोटे केँ कृपा भेटल अछि, हँ, आशिष पर आशिष। कारण, 17धर्म-नियम मूसा द्वारा देल गेल, मुदा कृपा और सत्य यीशु मसीह द्वारा आयल। 18परमेश्वर केँ केओ कहियो नहि देखने छनि। मुदा एकलौता पुत्र, जे अपने परमेश्वर छथि, और जे पिताक संगति मे रहैत छथि, वैह हुनका प्रगट कयने छथिन।
यूहन्नाक गवाही
(मत्ती 3:1-12; मरकुस 1:1-8; लूका 3:1-18)
19यूहन्नाक गवाही ई छनि। यरूशलेम शहर सँ यहूदी लोकनि पुरोहित आ मन्दिरक सेवक सभ#1:19 मूल मे, “पुरोहित आ लेवी सभ”। लेवी सभ यहूदी सभक कुल-पिता लेवीक वंशज छलाह। लेवीक कुलक पुरुष लोकनि मन्दिर मे पुरोहितक सहायक होइत छलाह। केँ हुनका लग ई पुछबाक लेल पठा देलनि जे, “अहाँ के छी?” 20तँ यूहन्ना अस्वीकार नहि कयलनि, ओ खुलि कऽ मानि लेलनि जे, “हम उद्धारकर्ता-मसीह नहि छी।” 21ओ सभ हुनका सँ पुछलथिन, “तँ की, अहाँ एलियाह छी?” ओ उत्तर देलथिन, “हम से नहि छी।” “की अहाँ परमेश्वरक ओ प्रवक्ता छी जे आबऽ वला छथि?” ओ जबाब देलथिन, “नहि।” 22तखन ओ सभ हुनका फेर पुछलथिन, “तखन अहाँ छी के? कहू ने जाहि सँ हमरा सभ केँ जे पठौलनि तिनका सभ केँ किछु उत्तर दऽ सकबनि। अपना विषय मे अहाँ की कहैत छी?”
23ओ उत्तर देलथिन, “जहिना परमेश्वरक प्रवक्ता यशायाह कहलनि, हम ‘एक स्वर’ छी जे ‘निर्जन क्षेत्र मे जोर सँ आवाज दऽ रहल अछि जे, प्रभुक आगमनक लेल बाट सोझ बनाउ।’#1:23 यशा 40:3 ”
24तखन फरिसी सभ द्वारा पठाओल गेल लोक सभ मे सँ किछु गोटे 25हुनका सँ पुछलकनि, “अहाँ जँ उद्धारकर्ता-मसीह नहि छी, आ ने एलियाह आ ने ओ प्रवक्ता, तँ अहाँ बपतिस्मा किएक दैत छी?” 26यूहन्ना हुनका सभ केँ उत्तर देलथिन, “हम पानि सँ बपतिस्मा दैत छी, मुदा अहाँ सभक बीच मे एक व्यक्ति ठाढ़ छथि जिनका अहाँ सभ नहि चिन्हैत छियनि। 27ओ वैह छथि जे हमरा बाद अबैत छथि, और हम हुनकर जुत्तो खोलऽ जोगरक नहि छी।”
28ई सभ बात यरदन नदीक ओहि पार बेतनिया गाम मे भेल, जाहिठाम यूहन्ना बपतिस्मा दैत रहथि।
यीशु—परमेश्वरक बलि-भेँड़ा
29दोसरे दिन यूहन्ना यीशु केँ अपना दिस अबैत देखि बजलाह, “देखू! ई परमेश्वरक बलि-भेँड़ा छथि जे संसारक पाप उठा कऽ लऽ जाइत छथि। 30ई वैह छथि जिनका विषय मे हम कहलहुँ जे, हमरा बाद मे एक व्यक्ति अबैत छथि जे हमरा सँ श्रेष्ठ छथि किएक तँ हमर जन्मो सँ पहिनहि ओ छलाह। 31हमहूँ हुनका नहि चिन्हैत छलहुँ, मुदा हम पानि सँ बपतिस्मा दैत एहि लेल अयलहुँ जे ओ अपन इस्राएली लोक पर प्रगट होथि।”
32यूहन्ना ई गवाही देलनि, “हम परमेश्वरक आत्मा केँ आकाश सँ परबा जकाँ उतरैत आ हुनका पर टिकैत देखलहुँ। 33हम अपने तँ हुनका नहिए चिन्हितहुँ, मुदा जे हमरा पानि सँ बपतिस्मा देबऽ लेल पठौलनि, से हमरा कहने छलाह जे, ‘जिनका पर तोँ आत्मा केँ उतरैत और टिकैत देखबह, वैह छथि जे पवित्र आत्मा सँ बपतिस्मा देताह।’ 34हम ई बात देखने छी और गवाही दैत छी जे ई परमेश्वरक पुत्र छथि।”
यीशुक सभ सँ पहिलुका शिष्य सभ
35फेर दोसरे दिन यूहन्ना अपन शिष्य मे सँ दू गोटेक संग ओहिठाम ठाढ़ छलाह। 36यीशु केँ ओहि दऽ कऽ जाइत देखि ओ कहलनि, “देखू! परमेश्वरक बलि-भेँड़ा!” 37ई बात सुनि दूनू शिष्य यीशुक पाछाँ लागि गेलनि। 38यीशु घूमि कऽ हुनका सभ केँ पाछाँ अबैत देखि कहलथिन, “अहाँ सभ की चाहैत छी?” ओ सभ हुनका कहलथिन, “रब्बी,” (जकर अर्थ अछि “गुरुजी”), “अहाँ कतऽ ठहरल छी?” 39ओ हुनका सभ केँ उत्तर देलथिन, “चलू देखि लिअ।” तखन ओ सभ जा कऽ देखि लेलनि जे ओ कतऽ ठहरल छथि, आ ओहि दिन हुनका संग रहलाह। ओ समय लगभग चारि बजे साँझक छल।
40ई दूनू जे यूहन्नाक बात सुनि कऽ यीशुक पाछाँ भऽ चलल रहथि, ओहि मे सँ एक अन्द्रेयास छलाह, सिमोन पत्रुसक भाय। 41ओ तुरत अपन भाय सिमोन सँ भेँट कऽ हुनका कहलथिन, “हमरा सभ केँ उद्धारकर्ता-मसीह भेटलाह।” (⌞यूनानी भाषा मे⌟ “मसीह” केँ “ख्रिष्ट” कहल जाइत अछि।) 42ओ हुनका यीशु लग अनलथिन। यीशु हुनका ध्यानपूर्बक देखि कहलथिन, “अहाँ सिमोन, यूहन्नाक बालक छी। अहाँक नाम ‘कैफा’ होयत” (अर्थात् “पत्रुस”)#1:42 “कैफा” (इब्रानी भाषा) और “पत्रुस” (यूनानी भाषा), दूनूक अर्थ अछि “पाथर” वा “चट्टान”। ।
43दोसरे दिन यीशु गलील प्रदेश जयबाक निश्चय कयलनि। तखन हुनका फिलिपुस भेँट भेलनि। ओ हुनका कहलथिन, “हमरा पाछाँ आउ।” 44अन्द्रेयास और पत्रुस जकाँ, फिलिपुस सेहो बेतसैदा नगरक निवासी छलाह। 45फिलिपुस नथनेल सँ भेँट कऽ कऽ कहलथिन, “हमरा सभ केँ ओ भेटलाह जिनका विषय मे मूसा धर्म-नियम मे लिखने छथि आ जिनका विषय मे परमेश्वरक प्रवक्ता सभ सेहो लिखने छथि। ओ छथि यूसुफक बेटा, नासरतक निवासी यीशु।”
46“नासरत?” नथनेल बाजि उठलाह। “की नासरत सँ किछुओ नीक आबि सकैत छैक?” फिलिपुस हुनका कहलथिन, “चलि कऽ देखि लिअ।”
47यीशु नथनेल केँ अपना लग अबैत देखि कहलथिन, “देखू! ई एक सही इस्राएली छथि, जिनका मे कोनो छल-प्रपंच नहि!” 48नथनेल हुनका कहलथिन, “अहाँ हमरा कोना चिन्हैत छी?” यीशु उत्तर देलथिन, “एहि सँ पहिनहि जे फिलिपुस अहाँ केँ बजौलनि, हम अहाँ केँ अंजीरक गाछ तर देखने छलहुँ।” 49एहि पर नथनेल बजलाह, “गुरुजी! अहाँ परमेश्वरक पुत्र छी! अहाँ इस्राएलक राजा छी।”
50यीशु हुनका कहलथिन, “की अहाँ एहि लेल ई बात विश्वास करैत छी जे हम अहाँ केँ कहलहुँ जे अंजीर गाछ तर अहाँ केँ देखने छलहुँ? अहाँ एहू सँ पैघ बात सभ देखब।” 51तखन हुनका इहो कहलथिन, “हम अहाँ सभ केँ विश्वास दिअबैत छी जे अहाँ सभ स्वर्ग केँ खुजल आ परमेश्वरक स्वर्गदूत सभ केँ मनुष्य-पुत्र पर ऊपर चढ़ैत आ नीचाँ उतरैत देखब।”


text:
बिहार मे एकटा नवका कृषि विश्वविद्यालय खुलय जा रहल अछि. ई कृषि विश्वविद्यालय भागलपुर के सबौर मे खोलल जाएत. बिहार सरकार एहि के लेल कोशिश मे जुटि गेल अछि. एकरे संग सरकारक कोशिश समस्तीपुर के राजेन्द्र कृषि विश्वविद्यालय, पूसा के केंद्रीय विश्वविद्यालय मे बदलय के अछि. सरकार के त एतेक तक कहनाय अछि जे केंद्र सरकार एकरा लेल एक तरह सं तैयार सेहो अछि. एहि पर मुख्यमंत्री नीतीश कुमार के सेहो कहनाय छनि जे राजेन्द्र कृषि विश्वविद्यालय के केंद्रीय विश्वविद्यालयक दर्जा मिलतहि सबौर मे दोसर विश्वविद्यालय खोलि देल जाएत.
हमर ईमेल:-hellomithilaa@gmail.com


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 22 मार्च 2013
गजल
नै ककरोसँ कखनो फसल झगड़ा रहितै
यदि जगमे बनल नै नेह भाषा रहितै
नै डरतै महल शीशाक, पाथर लऽग जा
यदि सब नेउँमे मजगूत ईटा रहितै
चहुँ दिश भेटितै कननी दरद आ विरहिन
सभक प्रेमिका भागसँ जँ राधा रहितै
आधा ज्ञान सदिखन बनल घातक दुश्मन
सब बनितै अपन घट भरल पूरा रहितै
बीच्चे सड़कपर नवजात तन नै रहितै
यदि मिसियो बचल माएक ममता रहितै
2221-2221-2222
अमित मिश्र


text:
अपने के बता दी कि एहि ऐतिहासिक आयोजन मे शामिल होयबाक लेल प्रधानमंत्री नरेंद्र मोदी पटना पहुँच रहल छैथ। राजधानी मे प्रधानमंत्री के आगमन लेल सभ तैयारि पूरा क' लेल गेल अछि। सुरक्षा व्यवस्था केर सभ इंतजामात पुख्ता क' लेल गेल अछि।आसमान से ल'के जमीन तक समूचा राजधानी एखन अभेद सुरक्षाक घेरा मे अछि।
प्रधानमंत्री दुपहर 11:45 बजे पटना एयरपोर्ट पर उतरता। आता से 12:15 मे सीधे गांधी मैदान पहुंचता। गांधी मैदान मे गुरु ग्रंथ साहिब केर दर्शन करबाक बाद पीएम लंगर मे सेहो भाग लेता संगहि संबोधन सेहो करता। प्रधानमंत्री पटना मे करीब 2:20 मिनट रुकता।
सोशल मीडिया केर माध्यम से लगातार पीएम मोदी पर हमला करै बला लालू यादव जखन मोदी संग मंच साझा करता तेँ लोग सभक नजैर हुनके पर होयत। अपने के बता दी कि नोटबंदी के बाद से लालू यादव पीएम मोदी क' ट्विटर केर माध्यम से खूब कोसना छथिन। एहीसे पहिने चुनाव केर दौरान सेहो लालू आर मोदी के बीच खूब जुबानी जंग भेल छल।


text:
Janeu Mantra : यज्ञोपवीत मंत्र अथवा जनेउ मंत्र केर बहुत बेसी महत्व होइ छै. बिना मंत्र कें जनेउ धारण करब व्यर्थ अछि. उपनयन संस्कारक बाद जनेउ धारण करैत नेना विद्यार्जन लेल निकलैत अछि. आधुनिक समय मे शिक्षा व्यवस्था भिन्न छै मुदा मिथिला मे उपनयन ओहिना वैदिक विधि सं संपन्न होइत अछि.
दू प्रकार केर मैथिल ब्राह्मण होइ छथि, वाजसनेयी आ छन्दोग. एहि तरहें दू अलग-अलग जनेउ मंत्र अछि. एतय जनेउ धारण करबाक तथा जीर्ण जनेउ त्याग करबाक मंत्र देल गेल अछि.
वाजसनेयी यज्ञोपवीत मंत्र एहि प्रकार सं अछि:
ॐ यज्ञोपवीतं परमं पवित्रं प्रजापतेर्यत्सहजं पुरस्तात्।
आयुष्यमग्रयं प्रतिमुञ्च शुभ्रं यज्ञोपवीतं बलमस्तु तेजः।।
छन्दोग यज्ञोपवीत मंत्र एतय देखल जाए:
ॐ यज्ञोपवीतमसि यज्ञस्य त्वोपवीतेनोपनह्यामि।
जीर्ण यज्ञोपवीत त्याग करबाक मंत्र:
ॐ एतावद्दिनपर्यन्तं ब्रह्म त्वं धारितं मया।
जीर्णत्वात्तवत्परित्यागो गच्छ सूत्र यथासुखम।।
Tags: आलेख


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 5 मार्च 2012
{ }
"बुढ़बा कए दिल होइ छै बेसी जुआन हौ"
होलीका दहन मे जरबै सब लाज-लेहाज छै ,
होली सन दिन मे लाजक कोन काज छै ,
चारि बजे भोरे मुन्ना कक्का उठि गेलाह ,
बड़का टा शंक्वाकार टोपी पहिर लेलाह , बड़का टा बाल्टी मे रंग छलै घोरल ,
गोला छल भांगक आधा किलो पिसल ,
होली कए उमंग सबटा सिगनल तोड़ैए ,
केउ अपन केउ भैया कए सासुर धरि दौड़ैए ,
भोर सँ दुपहर .दुपहर सँ साँझ भ गेलै ,
मुन्ना कक्का सँ होली खेल= केउ नै एलै , थाकि-हारि चललाह गाम घुमै लए ,
भरल बाल्टी रंग ककरो पर उझलै लए ,
कक्का कए देख सब केउ पड़ाई छल ,
नवका-नवका गाल खोजि रंग लगबै छल , ककरा अबीर लगेता ,कनियाँ भेल स्बर्ग वासी ,
भौजी बिमार छेन .सारि बसैए काशी .
मुन्ना कक्का देख इ बड तमसा गेलाह ,
अन्त मे भरल बाल्टी रंग अपने पर उझैल लेलाह ,
ऐ तरह सँ मुन्ना कक्का होली मनेलाह . . . । । कविता रूपि लाल गुलाल अपने सबहक चरण मे आ जे छोट छथि हुनकर गाल पर । खराप नै मानब होली छै । अमित मिश्र


text:
गप भेलाह के बाद बाबूजी त किछ शांत भेलाह मुदा मां के बेचैनी कम नहि भेलन्हि. मां बेर-बेर बाबूजी के कहैत रहलीह जे अहां त एकरा एकदम हल्का सं लेने छिएन्हि. एकरा कनि सीरियस भ सोचिऔं. कनिओ ध्यान नहि द रहल छिएन्हि. एकदम सं अनठिएने छिएक.
सभ किछ उम्रे पर नीक लगै छै...अखन नहि विआह करबन्हि त कहिआ करबन्हि? बूढ़ाs जएथिन्ह तखन करबन्हि की? बौआ केर तुरिया के जतेक लड़का छलन्हि सभके घर बसि गेल छैनि...नेना-भुटका सेहो भ गेल छैनि.
नहि होए अछि त अहां खुद दू दिन लेल किएक नहि दिल्ली चलि जाए छी? जाउ नीक सं बात क लेब. नहि त बौएके बुला लिअ. काम-काज नीक सं चलिए रहल छनि... फेर कोन दिक्कत छनि.
अहां बौआ के दोस्त सभ सं सेहो किएक नहि बात करय छिएन्हि? अखन विआह करय के उम्र छनि. शोभा-सुन्दर के सेहो एकटा समय होए छै.
आब त एहन भेल जे दिन भरि मे मां चारि-पांच बेर बाबूजी के सामने एहि बात के छोड़ि देए छलीह. बाबूजी परेशान भ गेलाह.
संयोग एहन जे एहि बीच मामा जी सेहो घुमैत-फिरैत गाम पहुंचि गेलाह. खाना खाए के समय मां हुनका सामने सेहो एकर जिक्र करि देलीह. दिल्ली वाला गप सुनला के बाद मामा जी के नहि रहल गेलन्हि.
ओ कहलखिन्ह जे बौआ के त हमहीं वीरेन्द्र बाबू के लड़की के बारे मे बतौने छलिएन्हि. वीरेन्द्र बाबू के लड़की सेहो दिल्ली मे नीक पोस्ट पर काज करय छथीह. सुन्दर-सुशील सेहो छथीह. नीक कथा अछि ई.
ई सुनतहिं बाबूजी भड़कि गेलाह. मामाजी पर खिसिआएत कहलखिन्ह त ई सभ अहां के लगाएल अछि. बौआ के बताबए सं पहिने कनि हमरा बता देने रहितौं त की भ गेल रहैत. अगर नीक कथा अछि... लड़की नीक अछि आओर बौआ के पसंद छनि त फेर दिक्कत की अछि?
बौआ के जे पसंद से हमर सभक पसंद... आओर भगवान के शुक्र त ई अछि जे कथा अपने जाति-बिरादरी मे अछि. नहि त बाहर निकलि गेल बच्चा सभ पर कोनो भरोस नहि...अगर ओम्हरे खोजि क कोनो सं क लेत त की करि लेबय.
मां के त जेना मनक मुराद पूरा भ गेलन्हि. मामाजी पर प्रेशर बनाबैत कहलीह... अहां किछ दिन के लेल दिल्ली चलि जाउ आओर बौआ के मन के थाह लिऔन जे एहि कथा पर हुनकर कि विचार छनि.
मामाजी हां मे हां मिलाबैत कहलखिन्ह अहां सभ बेकारे परेशान होए छी. हम काल्हिए जा क रिजर्वेशन करा लैत छी. वीरेन्द्र बाबू के सुपुत्र सेहो रहय छथिन्ह ओहिठाम हम हुनका सं सेहो भेंट क लेबन्हि.
आओर वीरेन्द्रबाबू त छोटका पाहुन लालबाबू (छोटा बाबू) के संगी छैन... किएक नहि हुनका सं गप करय छियैन. दू दिन के लेल छुट्टी ल s क चलि अएताह आओर वीरेन्द्रबाबू सं भेंट क लेथिन्ह.
मामाजी सं एहि बारे मे गप क मां के कनि धीरज अएलन्हि. मां छोटा बाबू के सेहो फोन पर गप क दू दिन के छु्टटी ल गाम आबय केर फरमान सुना देलीह.
एहन सभ परिवार मे होएत अछि. जखन तक पढ़ैत रहुं... त कहिआ नौकरी होएतन्हि... नौकरी भेल त कतs नीक कनिआ मिलतन्हि. शादी भ गेल त कहिआ पोता- पोती के मुंह देखब. आओर ई सभ होएत रहैत अछि त जी जुड़ाएत रहैत अछि.
ओम्हर मामाजी दिल्ली आबय के तैयारी मे जुटि गेलाह. एम्हर हम एहि गुनधून मे लागि गेलहुं जे श्वेता हमरा बारे मे की सोचय होतीह...अल्का के की हाल होएतन्हि.
अल्का त हमरा बारे मे सभ जानए छथीह. मुदा श्वेता त किछ खास नहि जानए छथीह हमरा बारे मे. की धारणा बनि गेल होएतन्हि हमरा बारे मे? की सोचय सोचय होतीह हमरा बारे मे?
दिमाग मे इहे सभ घुमि रहल छल कि फोन घनघनाए लागल. देखलौं त नव नंबर छल. बात करय पर पता चलय जे अल्का के एहिठाम वाला नवका नंबर छल. जेहिआ तक इंडिया मे रहतीह तेहिआ तक एहि नंबर पर गप होएत.
ओ हमरा सं किछ गप करय चाहय छलीह. मिलय चाहय छलीह. तय भेल जे काल्हि सीपी मे मैकडोनल्ड मे मिलल जाए. आब देखिऔ काल्हि की होएत अछि?


text:
Click and build your very own Web site online! $1.99 Domains at GoDaddy.com
नवका- पुरनका लेख सर्च करु...
बाहरी सं बेहाल दिल्ली
बाहरी लोक सं दिल्ली बेहाल अछि. मुख्यमंत्री शीला दीक्षितजी के मानल जाए त दिल्ली के हाल बाहर सं आबए वाला लोक के कारण बेकाबू भs रहल अछि. हुनकर साफ कहनाय छनि जे बाहर सं आबए वाला लोक पर कोनो तरहक रोक-टोक नहि होबाक कारणे दिल्ली के जनसंख्या दिन पर दिन बढ़ल जा रहल अछि. एहि के कारण एहि ठामक इंफ्रास्ट्रक्चर पर बोझ बढ़ल जा रहल अछि. लोक सभ के दय जाए वाला सुविधा मे कमी पड़ि रहल अछि. हालात एहन भेल जा रहल अछि जकरा अहां बेसंभार कहि सकय छी. मुख्यमंत्री के कहनाय छनि जे बाहर सं आबय वाला लोक दिल्ली के लेल एकटा बड़का चुनौती साबित भs रहल अछि.
एकरा अहां कि कहबय ? एना नहि अछि जे शीला जी ई बात पहिल बेर कहलथिन्ह. पहिनहुं कहि चुकल छथिन्ह. ओना एहने गप जे राज ठाकरे कनि घुमाs कs कहय छथिन्ह त बड़का प्रतिक्रिया होएत अछि. मुदा शीला जी के बयान पर कोनो खास प्रतिक्रिया नहि भेल. ओना दुनु मे कोनो खास फर्क नहि अछि. दुनु ठाम बात बाहरिए के अछि. बाहरी यानी यूपी... बिहारी.
आखिर एहन हालात के लेल जिम्मेदार के? कि एहन हालात के लेल केंद्र नहि जिम्मेदार अछि . अगर यूपी-बिहार के नीक जकां विकास होएत. लोक के जीवन स्तर नीक रहैत. इलाका पिछड़ल नहि रहैत त फेर लोक दिल्ली कि रुख किएक धरैत? बिहार के मुख्यमंत्री नीतीश कुमार बिहार लेल विशेष पैकेज मांगैत रहि गेलखिन्ह. मुदा केंद्र टस सं मस नहि भेल. विशेष पैकेज त छोडु कोनो विशेष मदद सेहो नहि देलक. हाल एहन अछि जे प्रधानमंत्री कोसी बाढ़ि के राष्ट्रीय आपदा मानलखिन्ह. मुदा पाई देबय काल मे हाथ खींच लेलखिन्ह. आब इलाका के लोक कि करत?
नहि बांध... नहि सड़क... नहि रेल.. नहि कोनो कारखाना.. नहि कोनो रोजगार के उपाय. जिनगी जीवय लेल त किछ न किछ त करहिए पड़त. जखन धरि देह मे काबू अछि लोक काज करैत रहैत अछि. गाम मे काज नहि मिलत त दिल्ली... मुम्बई मे त मिलत. देशक सभ सुविधा... इंफ्रास्ट्रक्टर... रोड.. रेल... नौकरी एहि सभ ठाम मिलैत छै त फेर लोक जाएत कतs.
अहां बिहार मे सेहो नीक रोड बनिबिऔ... पुल बनिबिऔ... रेलक पटरी बिछबिऔ... कल-कारखाना लगिबिऔ... बिजली के सुविधा दिऔ... आईटी... शिक्षा पर विशेष ध्यान दिऔ... बाढ़ि के समस्या के समाधान करिऔ.. देखिऔ के आबय अ दिल्ली...मुम्बई आओर पंजाब. कौओ नहि पूछत. आखिर अपन गाम-घर... बाल-बच्चा के छोड़ि कs के आबय चाहय छै ? अहां सभ केंद्र के सरकार... नेता सभ हाले तेहन करि देने छिएक जे बिना गाम-घर सं निकलने कोनो गुजारे नहि अछि. फेर हम कतहुं जा रहल छी त ओ देशहि मे अछि न. कि देश मे कतहुं अनाए-जनाए.. कमानाए-खनाए अपराध अछि ?
Worlds Largest domain Registrar - GoDaddy.com
Click and build your very own Web site online! $1.99 Domains at GoDaddy.com
Click and build your very own Web site online! $1.99 Domains at GoDaddy.com
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
कलकत्ता. दुर्गापूजाक अवसर पर बिहार सरकारक शहरी विकास मंत्री डॉ प्रेम कुमार कोलकाता मे छथि. हुनका मिथिला विकास परिषद शनिदिन, २० अक्टूबर २०१२ कें अभिनंदन कयलक. परिषदक राष्ट्रीय अध्यक्ष अशोक झा मिथिला केर पारंपरिक पाग पहिरा व मिथिला पेंटिंग सं सज्जित दोपटा ओढा क' हुनक स्वागत कयलनि. एहि अवसर पर डॉ. प्रेम कुमार कहलनि मैथिली भारत केर प्राचीनतम भाषा अछि आ बिहार केर आत्मा अछि. सम्मान समारोह मे अमोद झा, गौरी शंकर मिश्र, पवन ठाकुर, मोहम्मद मुंशी, राजन, निरंजन ठाकुर, मोहम्मद कमलुद्दीन, मनटुन कंदोई, श्याम लाल दुबे, विमल झा, शेखर वर्मा, कलाधर झा आदि उपस्थित छलाह. अंजय चौधरी कार्यक्रम केर संचालन कयलनि.
(Report: मिथिमीडिया ब्यूरो)
Tags: हालचाल


text:
नगर भवन के सभागार म' उपस्थित लोग सभक कहब छल कि महामहिम केशरीनाथ त्रिपाठी जाहि तरहे मिथिलाक सांस्कृतिक धरोहर, विद्यापति केर साहित्य साधना व माँ मैथिली के वरदपुत्र सभक चर्चा केलनि, निश्चित रूपे हुनकर विद्वता व मिथिलाक प्रति प्रेम दर्शाबैत छल। ओतहि मैथिल कोकिल विद्यापति केर स्मृति म' आयोजित पर्व समारोह म' मंचासीन विद्वान सभ बाबा विद्यापति केर चर्चा तक नहि केलनि।
विधानसभा अध्यक्ष विजय कुमार चौधरी व पूर्व मंत्री डॉ. मदन मोहन झा हुनकर निर्वाण के कथा एक पंक्ति म' सुना अप्पन कर्तव्य केर इतिश्री क' लेलनि। मंचासीन विद्वतजन व राजनेता सभ अपना आप क' महामहिम केशरीनाथ त्रिपाठी केर यशोगान धरि सीमित राखलनि।
एतबे नहि, मैथिली के मंच सँ डॉ. बुद्धिनाथ मिश्र जेहेन विद्वान लोकनि तँ यशोगान हिन्दी म' शुरू क' देलनि ताकि राज्यपाल महोदय हुनकर चरण वंदन क' बुझी सकैथ। ऐहिक खुलासा सेहो विधानसभा अध्यक्ष करैत हिन्दी म' अप्पन संबोधन केलनि। ओतहि पूर्व मंत्री महोदय तेँ हद क' देलनि, ओ अप्पन संबोधन मैथिली म' शुरू केलनि आओर अंत हिन्दी म' केलनि। लोग सभक कहब छल ओ किछु देर आओर बाजतियैथ तेँ अंग्रेजी धरि पहुंच जेतियैथ।


text:
विधान परिषद केर सदस्य नीरज कुमार कहला कि काटजू केर टिप्पणी बिहार, देश आर विदेश म' रही रहल करीब 10.5 करोड़ बिहारि सभ क' आहत केलनि अछि। एहि लेल हुनका खिलाफ एफआईआर दर्ज कराओल गेल अछि।
अपने क' बता दी काटजू सोमवार दिन अप्पन एक व्यंगात्मक पोस्ट म' पाकिस्तान क' कश्मीर समस्या के हल लेल एक पैकेज केर पेशकश करैत लिखला कि पड़ोसी मुल्क यदि कश्मीर लेबा चाहैत अछि तेँ हुनका संग म' बिहार सेहो लेबा परतैन्ह।
काटजू अप्पन फेसबुक पोस्ट म' लिखला कि इ एकमुश्त सौदा अछि। अपने क' पूरा पैकेज लेबा परत या किछु नहि। हम अहाँ क' अगबे कश्मीर नै देब।


text:
(१)
सुभग सिनेह जोरिकेँ अहाँ कतए गेलौं मनमीत हमर
प्रेमक वृष्टिमे बोरिकै अहाँ कतए गेलौं मनमीत हमर
गंगा यमुना केर संगम सन हमर अहाँक निर्मल प्रेम
सिनेहक सुधा घोरिकै अहाँ कतए गेलौं मनमीत हमर
हम बनल छी राधा अहाँ लेल मोहन मुरली फेर बजाउ
सुमधुर तान छोरिकै अहाँ कतए गेलौ मनमीत हमर
अशेष बरखसँ बैसल छी अहाँक पथ पर पपनी ओछा
सिनेहक घैल फोरिकै अहाँ कतए गेलौं मनमीत हमर
हुलसि-हुलसि के बनल छलौं जे हमर मोनक मीत अहाँ
रुबीक करेज कोरिकै अहाँ कतए गेलौं मनमीत हमर
सरल वार्णिक बहर वर्ण -२३
(२)
हम छी ब॓टी मुदा शान मिथिलाकँ॓
द॓शक छी गौरव परान मिथिलाकँ॓
कन॓को नै कम हम पुरूष वर्ग सँ
नै मानु तँ नापि लिअ ज्ञान मिथिलाकँ॓
जखन॓ नै राखब लाज ब॓टीक अहाँ
कि द॓खब आँखिसँ ढलान मिथिलाकँ॓
जनम ल॓लाs सभ एतs पँडीत॓ ज्ञानी
अखन नै क्यो सँत सुजान मिथिलाकँ॓
हनन लाजक ताबड़तोर होय छै
कि इह॓ थिक गीता कुरान मिथिलाकँ॓
वर्ण १४
(३)
नव लोकक केहेन नव चलन देखियौ
एक दोसर सँ कतेक छै जडन देखियौ
खोलि क' राखै बगल में रमक बोतल
आ मुहं मे रामक केहेन भजन देखियौ
दिने दहार झोंकि रहल आंखि मे गरदा
बनि रहल छैक कतेक सजन देखियौ
चपर चपर सब तरि बजैत चलै छै
बेर काल मे नाप तौल आ वजन देखियौ
देखि सुनि रुबी क लागि रहल छै अचरज
भ्रष्ट जुग मे भs रहल ये मरण देखियौ
आखर -१६
(४)
भठल नगरी केर भठल सहचार द॓खियौ
कोढि फूटल समाजक कने उपचार द॓खियौ
अलखा क॓र चान जौँ छथि अहाँक अपन धिया
अनकर ब॓टी पर होयत अतिचार द॓खियौ
ह॓ यौ काका यौ भैया सुनु हमर करूण विनय
प्रथम मास॓ सँ कोखि म॓ ब॓टी छै नचार द॓खियौ
कोनाकँ॓ आबि हम तोहर कोखि सँ बाहर गै माँ
हम सहबै कोना पुरूषक व्यभिचार द॓खियौ
रणचण्डी बनिकँ॓ ब॓टी अहाँ जन्म लिअ एहि ठां
तखन॓ ह॓त॓ खत्म नारी पर अतिचार द॓खियौ
वर्ण- १८


text:
बिहार मे पढ़ाइ कें ल’ सीएम नीतीश कुमार बरका फैसला लेलनि अछि। ओ कक्षा पहिल सं पांचम तक किताब कें ऑनलाइन करबा लेल कहलनि। अहि कक्षा सभक पढ़ाइ दूरदर्शन सं होयत, जाहि सं कोनो छात्र कें प्रॉब्लम नै होयत। ओ कोरोना संकट कें ल’ सेहो अधिकारी सब कें बहुत निर्देश देलनि तथा राशन कार्ड बनाबय मे तेजी करबा लेल कहलनि।
मुख्यमंत्री नीतीश कुमार कहलनि जे विभिन्न कक्षाक पाठ्यक्रम सं जुरल किताब कें डिजिटाइज करल जाय तथा ओकरा वेबसाइट पर उपलब्ध करा देल जाय। अहि सं विद्यार्थी सब कें पढ़ाई मे लाभ मिलत। कक्षा छह सं 12 कें तरहे पहिल सं पांचवीं कें लेल सेहो ई कंटेंट विकसित केल जायत। कक्षावार तैयार केल गेल ई-कंटेंट कें टेलीविजनक माध्यम सं देखाओल जाय। डीडी बिहार कें माध्यम सं कक्षावार देल जा रहल ऑनलाइन शिक्षाक टाइम स्लॉट बढ़बा लेल डीडी बिहार सं समन्वय केल जायत। कोविड-19 सं उत्पन्न स्थिति आ बचाव कार्य केर समीक्षाक क्रम मे मुख्यमंत्री कहलनि।
मुख्यमंत्री कहलनि जे सभ’ प्रखंड मे आधार केंद्र केर सेफ डिस्टेंसिंगक नियम के पालन करैत खोलल जाय। आधार केंद्रक स्थायी व्यवस्था केल जाय। मुख्यमंत्री कें ई जानकारी देल गेल जे वर्तमान मे 27 जिला कें डीआरसीसी पर आधार केंद्रक सुविधा उपलब्ध अछि। मुख्यमंत्री निर्देश देलनि जे शेष जिला कें डीआरसीसी मे सेहो ऑनलाइन आधार केंद्रक सुविधा उपलब्ध कराओत।
ओ कहलनि जे वर्तमान मे दस वर्ष सं पैैंसठ आयुवर्गक लोक जिनकर पास आधार कार्ड नै अछि त’ आधार कार्ड शीघ्र बनओल जाय। क्वरांटाइन सेंटर पर रह रहेल प्रवासी श्रमिकक अगर आधार कार्ड नै बनल अछि त’ सेफ डिस्टेंसिंग कें माध्यम सं हुनकर आधार कार्ड बनाओल जा सकत। राशन कार्ड कें चर्चा करैत मुख्यमंत्री कहलनि जे हर हाल मे योग्य परिवारक कें राशन कार्ड शीघ्र बनाओल जाय। सभ’ राशन कार्ड केर आधार सं लिंक केनाइ सुनिश्चित करैत। अहि लोकक वन नेशन वन कार्ड योजना केर लाभ मिल सकत।


text:
समस्तीपुर: विगत किछु बरख सं मैथिली फिल्म निर्माण मे तेजी देखल गेल अछि. मैथिली फिल्म उद्योग स्थापित हो ताहि लेल एक दिस फिल्म निर्माता-निर्देशक लोकनिक प्रयास जारी अछि त' दोसर दिस दर्शक बाट ताकि रहल अछि एहन मैथिली फिल्म कें जे ओकरा बेस मनोरंजक आ सार्थक लगैक. एही प्रयास हेतु फिल्म निर्माण क्षेत्र मे आगू अएलाह अछि नरेश मंडल. मैथिली फिल्म 'अपन प्रेम' बनेबाक घोषणाक संगहि ओ फिल्म निर्माण कंपनी 'आनंद फिल्म प्रोडक्शन हाउस' शुरू केलनि अछि. समस्तीपुर स्थित एहि फिल्म कंपनी कार्यालयक उद्घाटन किछु दिन पूर्व स्थानीय विधायक अख्तरूल इमाम शाहिन हक केलनि.
निर्देशक नरेश मंडल जनओलनि अछि जे मिथिला मे फिल्म प्रोडक्शन कंपनी रहने लोक कें फिल्म निर्माण लेल मुंबई जेबाक जरूरति नै हेतनि आ एहना मे समय-श्रम आ धन कें बचाओल जा सकत आ नीक सं नीक मैथिली फिल्म निर्माणक बाट फुजत.
ज्ञात हो जे नरेश कतेको धारावाहिक हेतु पोस्ट प्रोडक्शन हेड केर रूप मे काज क' चुकल छथि. ओ एक बांगला आ एक नेपाली फिल्म सं सेहो जुड़ल रहल छथि. लगभग सात बरखक फिल्म ओ टीवी केर कार्य अनुभव ल' अपन भाखा मे फिल्म निर्माणक नियार मे जुटल नरेश सं बेस आशा कएल जा सकैत अछि. तखन देखबाक चाही ई अपन पहिल मैथिली फिल्म सं लोकक कतेक प्रेम पबै छथि आ हिनक कटिबद्धता कतेक रंग अनैए. हिनका मिथिमीडिया दिस सं अशेष शुभेच्छा.
Tags: सिनेमा हालचाल : एहिपार


text:
कलकत्ता: मिथिला नव-चेतना समितिक पाँचम वार्षिकोत्सव रविदिन 9 मार्च 2014 कें रिषड़ा रवीन्द्र भवन प्रेक्षागृह मे मनाओल गेल. कार्यक्रम आरम्भ गोसाओनिक गीत सं भेल. प्रो. शंकर झा विद्यापतिक प्रतिमा पर दीप प्रज्ज्वलित क' कार्यक्रम केर उद्घाटन कयलनि. एहि कार्यक्रम मे माध्यमिक - उच्च माध्यमिक उत्तीर्ण छात्र-छात्रा सभ कें सम्बर्द्धना देल गेल. शिक्षाविद भोगेन्द्र झा आ उद्योगपति जीबेन्द्र मिश्र कें सम्मानित कयल गेल. डॉ राम अह्लाद चौधरी सहित मंचासीन विशिष्ट लोकनि मिथिला-मैथिलीक प्रति अपन उदगार व्यक्त कयलनि. मैथिलीक प्रसिद्ध गायिका अंजू कात्यायन ओ मिथिलेश द्वारा गाओल गीत सभ उपस्थित लोकनि कें मंत्र-मुग्ध कयलक. कार्यक्रम मे फगुआ गीत बेस पसंद कयल गेल. शिव पुस्तक भंडार, पटना द्वारा एक पोथी प्रदर्शनी सेहो लगाओल गेल छल. जतय विविध विषयक मैथिली पोथी-पत्रिका ओ गीत-संगीतक कैसेट उपलब्ध छल. मिथिला लोक गीत आ राधा-कृष्णक प्रेम प्रसंग पर आधारित भाव-नृत्य बेस सराहल गेल. रंजीत कुमार झा कार्यक्रमक संचालन कयलनि. (Report: मिथिमीडिया ब्यूरो)
Tags: हालचाल


text:
-२ नवम्बरकेँ प्रारम्भ भेल -ज्योतिरीश्वर पूर्व विद्यापतिक जीवनपर आधारित "उगना रे" पर कथक नृत्यांगना शोभना नारायणक नृत्य लोककेँ मंत्रमुग्ध केलक
- ३ नवम्बरकेँ मैथिलीमे ब्राह्मणवाद, ज्योतिरीश्वरपूर्व विद्यापति आ मैथिलीमे प्रेमक गीतपर भेल बहस -बहसमे भाग लेलनि उदय नारायण सिंह नचिकेता, देवशंकर नवीन, विभा रानी आ गजेन्द्र ठाकुर; आ मोडेरेटर रहथि अरविन्द दास -आकाशवाणी दरभंगा, हिन्दी अखबार सभक दरभंगा संस्करण, सी.आइ.आइ.एल. , साहित्य अकादेमी, नेशनल बुक ट्रस्ट आ अंतिका- मिथिला दर्शन, जखन-तखन, विद्यापतिकेँ पाग पहिरा कऽ विद्यापति पर्व केनिहार चेतना समितिक पत्रिका घर बाहर, झारखण्ड सनेस आदिक मैथिली साहित्यकेँ ब्राह्मणवादी बनेबाक प्रयासक विरुद्ध गएर ब्राह्मणवादी समानान्तर धाराक चर्च गजेन्द्र ठाकुर द्वारा भेल भेल -ज्योतिरीश्वर पूर्व गएर ब्राह्मण विद्यापति आ ज्योतिरीश्वरक पश्चात बला कट्टर संस्कृत-अवहट्ठ बला विद्यापतिक बीच अन्तर गजेन्द्र ठाकुर रेखांकित केलन्हि ऐ सँ पहिने हिनी आ मणुपुरीक कार्यक्रम सेहो भेल
_MAITHILI -LOVE's OWN LANGUAGE03 NOVEMBER 2012


text:
इन्द्रप्रस्थ
इन्द्रप्रस्थ (इन्द्रदेव कऽ शहर) प्राचीन भारतक राज्यसभ मध्ये एक छल । महान भारतीय महाकाव्य महाभारतक अनुसार ई पाण्डवसभक राजधानी छल । ई सहर यमुना नदीक किनारामे अवस्थित छल , जे कि भारतक वर्तमान राजधानी दिल्लीमे स्थित अछि।
सहरको निर्माण[सम्पादन करी]
महाभारत (पुस्तक १, अध्याय २०९)मे ई सहरक विवरण देने अछि, कि कना पाण्डवसभ ई सहर बनालक आ बसालक।
पाण्डवक पांचाल राजा द्रूपदक बेटी द्रौपदीसँग विवाह उपरांत मित्रता भेलवाद ओसभ बहुत शक्तिशाली भेल छल । ओकरवाद हस्तिनापुरक महाराज धृष्टराष्ट्र ओसभके राज्यमे बोलालक । धृष्टराष्ट्र युधिष्ठिर के सम्बोधित करैत कहलक, “ हे कुन्ती पुत्र!अपन भ्रातासभसँग जे हम कहै छी, सुन। अहँसभ खाणडवप्रस्थक वनके हटा अपन लेल एक सहर निर्माण करु, जेसँ अहाँसभके आ हमर बेटासभमे कोनो अन्तर नै रहत।


text:
अली खामेनी
आयतोल्लाह सय्यद अली हुसैन खामेनी(फारसी: آیتالله سید علی حسینی خامنهای; फारसी उच्चारण: /ɒːjætollɒːh sejjed ʔæˈliː hosejˈniː xɒːmeneˈʔiː/) (जन्म १७ जुलई १९३९, मशहद, ईरान) ओ ईरानक सर्वोच्च नेता छी। सन् १९८१ सँ १९८९ धरि ओ ईरानक राष्ट्रपति छल।
प्रारम्भिक जीवन आ शिक्षा[सम्पादन करी]
वरिष्ठ नेता आयतोल्लाह सय्यद अली हुसैन खामेनीक जन्म सन् १९३९ मे ईरानक पवित्र नगर मशहदक एक धार्मिक परिवारमे भेल छल । हुनकर बाबुजी हाज सैयद जवाद खामेनेइ मशहदक वरिष्ठ धर्म गुरु सभ मे सँ एक छल मुद्दा हुनकर माता एक प्रसिद्ध धर्म गुरु हुज्जतुलइस्लाम सैयद हाशिम नजफाबादी के सुपुत्री छल ।
साहित्यिक छात्रवृत्ति[सम्पादन करी]
खामेनी अपन मातृ भाषा फारसी आ अजरबैजान छोडि के अरबी भाषामे सेहो वरिष्ठ छल ।[१] ओ बहुतरास पुस्तकसभ अरबी भाषासँ फारसीमे अनुवाद केनेए अछि जाहिमे मिश्रक प्रख्यात विचारक सय्यिद क्युटबक कार्यसभ सेहो पनि पडैत् अछि । ओ अजरबैजानी बाजैत अछि जे हुनकर बाबुजी के मातृ भाषा छी ।[२][३]
राजनीतिक जीवन आ राष्ट्रपतिक पद[सम्पादन करी]
अली खामेनी इरानमे इरानी क्रान्ति मे एक प्रमुख पात्र छी आ रुहोल्लाह खामेनेइ के नजदिक के विश्वासिलो पात्र सेहो छल | सन् १९७९ मे तेहरानमे कएल गेल शुक्रवार प्रार्थना इमाम के पोस्ट करबाक लेल खामेनी नियुक्त कएलाक पश्चात उक्त पोस्ट सँ हुसैन-अलि मोन्टजेरी राजीनामा देबाक लेल बाध्य भऽ गेल।
सन् १९८१ मे, मोहम्मद-अली रजाई के हत्या पश्चात खामेनेइ इरानक राष्ट्रपति चयनित भेल, ओ ९७% हासिल केलक तँ चारिटा उम्मेदवार अभिभावकसभक परिषद द्वारा अनुमोदित छल । जुन अक्टोबर १९८१ मे निर्वाचन भेल छल । खामेनेइ कार्यालय सेवा करए वाला पादरी भेल । रूहोल्लाह खोमेनि एकरा मूल राष्ट्रपति पदसँ बाहर रख चाहै छल मुद्दा बादमे हुनकर विचार परिवर्तन भेल । अली खामेनेइ अपन
राष्ट्रपति पद भार ग्रहण समारोहमे वाचा केने छल जे "विचलन, औदार्य आ अमेरिकी-प्रभावित दक्षिणपन्थी" हटाएब कहि के ।[४]
सर्वोच्च नेता[सम्पादन करी]
अली खामेनी, रुहोल्लाह खोमेइनी मृत्यु पश्चात इरानी क्रान्ति के नेता होए मे सफल आ ४ जुन, १९८९ मे विशेषज्ञ के विधानसभा द्वारा नयाँ सर्वोच्च नेताक रूपमे निर्वाचित भेल। सुरुमे तीन सदस्य अली मेश्किनी, मौसावी अर्देबिली आ खामेनेइ एक परिषद, नेतृत्व के लेल प्रस्तावित छल। विधानसभा एक नेतृत्व परिषद के विचार अस्वीकार केला के पश्चात (खामेनेइ आ राफसन्जनी दुनु गोटे एक परिषद समर्थन छल) आ महान आयातोल्लाह मोहम्मद-रेजा गोङ्ल्पायगानीके ७४ सदस्य उपस्थित छल आ ६० सदस्यसभ खामेनेइ निर्वाचित नेता छल तँ बाहर १४ भोट मात्रै खसल छल। [५]
सन्दर्भ सामग्रीसभ[सम्पादन करी]
- ↑ "Khamenei sermon in Arabic", Irannegah.com, १८ जून २००९-कऽ मूल रूप सङ्ग्रहित, अन्तिम पहुँच १९ जून २००९।
|deadurl=प्यारामिटर ग्रहण नै केलक (सहायता)
- ↑ "Khamenei speaking Azeri about poetry", Irannegah, अन्तिम पहुँच १९ जून २००९।
- ↑ Khamenei, Ali. "The History of Palestine and Its Occupation", Tehran Friday prayer sermons, 18 December 1999. Published 4 March 2008, Khamenei.ir – the Supreme Leader Seyed Ali Khamenei's official website. Retrieved 6 April 2009
- ↑ "Reading Khamenei by Karim Sadjadpour" (PDF), carnegieendowment.org।
- ↑ ईरानका सर्वोच्च नेता
बाह्य जडीसभ[सम्पादन करी]
- अफिसियल वेबसाइट


text:
मिथिला मिरर: बिहारक मुंगेर जिलामे ट्रेन सं यात्रा कए रहल एकटा वृद्ध व्यक्तिकें अपराधी गोली मारि देलक अछि, हादसा सुल्तानगंज आ जमालपुरक बीच चलैत कुली ट्रेनमे भेल अछि। सुल्तानगंज सं जमालपुर आबि रहल कुली ट्रेन सं आबि रहल एकटा यात्रीकें अज्ञात अपराधी गनगनिया स्टेशनक समीप गोली मारिकए घायल कए देलक। गोली वृद्ध व्यक्तिके पीठ पर लागल अछि। घटनाक जानकरी भेटितहि जमालपुर स्टेशन जीआरपी पुलिस स्टेशन पर घायल यात्रीकें सदर अस्पताल मुंगेरमे भर्ती करेलक जतय डॉक्टर इलाजमे जुटल अछि।
जमालपुर थाना क्षेत्रक मुंगरोडा मोहल्ला निवासी यात्री अम्बिका साह कहलनि जे, ओ सुलतानगंज-जमालपुर कुली ट्रेन सं जमालपुर आबि रहल छलाह तखनहि गनगनिया स्टेशनक समीप ट्रेनमे अज्ञात अपराधी द्वारा गोली मारल गेल।
ओ कहलनि जे, पैघ पुतौह आ हमर मकानमे रहि रहल पूर्वक किरायेदार प्रमोद कुमार जमीन दाखिल करबाक लेल हमर हत्याक साजिश रचलक अछि आ ओ हमला करेलक। जमालपुर जीआरपी कहलक जे, मामलाक जांच कएल जा रहल अछि।


text:
पटना, मिथिला मिरर : बिहार मे चुनावक तारीख केँ ऐलान भ’ चुकल अछि। बिहार मे सियासी गर्मी बढ़ल जा रहल अछि। राजनीतिक दलक भीतर बैचेनी बढ़ल जा रहल अछि। दुनू गठबंधन मे सीट बँटवारा केँ ल’ पेंच फसल अछि। सियारी पंडित लोकनि केँ मानी त’ अगिला दू-तीन दिन मे बिहारक चुनावी गणित स्पस्ट भ’ जायत। एम्हर एकटा पैघ खबरि भेट रहल अछि जे रालोसपा महागठबंधन सँ अलग भ’ चुकल अछि। मात्र आब औपचारिक ऐलान बाँकी रहि गेल अछि। रालोसपा केँ तेजस्वीक नेतृत्व स्वीकार नहि अछि ई साफ भ’ चुकल अछि।
रालोसपा सूत्र केँ मानी त’ जाही तरहें राजद अपन घटक दल केँ बात नहि सुनी रहल अछि आ किछु रालोसपा पदाधिकारी केँ राता-राति राजद मे शामिल कराओल गेल ओही सँ कुशवाहा नाराज भ’ चुकल अछि। एहि पूरा प्रकरण पर रालोसपाक राष्ट्रीय प्रधान महासचिव माधव आनंद कहलनि अछि जे जहिना पूरा दुनियाँ कोरोना महामारी सँ त्रस्त अछि तहिना महागठबंधन महामारी केँ शिकार भ’ चुकल अछि। एनडीए मे जेबाक सवाल पर जवाब दैत कहलाह जे एनडीएक शीर्ष नेतृत्व सँ बातचीत भ’ रहल अछि। तकरीबन सभ किछु फाइनल अछि। अगिला दू तीन दिन मे एकर घोषणा क’ देल जायत।
माधव आनंद कहलनि जे मुख्यमंत्री नीतीश कुमार बिहार मे अखनि बिहार मे सभसँ पैघ चेहरा छथि एहि मे कोनो शक नहि अछि। हमर पार्टी समय-समय पर मुख्यमंत्री नीतीश कुमारक नीक काज केँ प्रशंसा करैत रहल अछि। जनतब होयत जे कृषि विधेयक के रालोसपा समर्थन केने छल। बतादी जे रालोसपाक आपात बैठक मे उपेंद्र कुशवाहा कहने छलाह जे तेजस्वी यादव केँ पाँछा ठाढ़ भ’ बिहारक विकास संभव नहि अछि। तखने ई मानी लेल गेल छल जे कुशवाहा केँ महागठबंधन सँ मोह भंग भ’ गेल छनि आ जल्दिए कोनो नव विकल्पक तलाश मे छथि।


text:
Tuesday, June 4, 2013
लाजक उपाय
विहनि कथा-46
लाजक उपाय
राजा मिसर अपन जेठ बेटाक विआह ठीक केलनि ।खूब सुन्नर आ पढ़ल-लिखल लड़की हिनकर परिवार लेल प्रियगर भ= गेल छलै ।देखा-सुनीक बाद तिलकक बात चलाओल गेल ।मिसर जी जोर-जबरदस्ती कऽ दस लाख टाकाक संग मारिते रास समानक माँग केलनि आ कहलनि जे ई खानदानी परम्परा छन्हि ।लड़की पक्ष खेत-पथार बेच सबटा माँगा पुरा देलकनि ।जखन राजा मिसर बरयाती लऽ कऽ पहुँचल तँ लड़की बला खूब स्वागत केलकनि, मुदा भोजनक बेर लगातार दहेजपर लिखल गीत बजा देलकै।जेना-जेना गीत बढ़ैत गेलै तेना-तेना मिसर जी लाजे धरतीमे धसैत गेलनि ।लड़की बलाक उपाय एते काज केलकै जे बाँकी बचल बेटाकेँ मिसरजी आदर्श विआह केलनि ।
लाजक उपाय
राजा मिसर अपन जेठ बेटाक विआह ठीक केलनि ।खूब सुन्नर आ पढ़ल-लिखल लड़की हिनकर परिवार लेल प्रियगर भ= गेल छलै ।देखा-सुनीक बाद तिलकक बात चलाओल गेल ।मिसर जी जोर-जबरदस्ती कऽ दस लाख टाकाक संग मारिते रास समानक माँग केलनि आ कहलनि जे ई खानदानी परम्परा छन्हि ।लड़की पक्ष खेत-पथार बेच सबटा माँगा पुरा देलकनि ।जखन राजा मिसर बरयाती लऽ कऽ पहुँचल तँ लड़की बला खूब स्वागत केलकनि, मुदा भोजनक बेर लगातार दहेजपर लिखल गीत बजा देलकै।जेना-जेना गीत बढ़ैत गेलै तेना-तेना मिसर जी लाजे धरतीमे धसैत गेलनि ।लड़की बलाक उपाय एते काज केलकै जे बाँकी बचल बेटाकेँ मिसरजी आदर्श विआह केलनि ।
Subscribe to: Post Comments (Atom)


text:
अप्पन गप्प
मैथिली भाषा आंदोलनक मुखपत्र मिथिला दर्शनक नाम कोनो प्रबुद्ध मैथिली भाषीक लेल नव नहि। परिवर्तित परिस्थितिक संग आजुक समय आ लोकक आशा-आकांक्षाक अनुरूप मिथिला दर्शन कें नवीन रूप-रंग आ विषय-वस्तुक संग प्रस्तुत कैल गेल अछि। पत्रिका मे मिथिलाक वत्र्तमान राजनैतिक, आर्थिक आ सामाजिक परिदृश्य, वितर्क आ समसामयिक लेख, वामा, सुश्रूषा, नेना भुटका, भानस भात, चौंसठि कला आ अपन धरोहरक संगहि समकालीन कथा, कविताक आ वितर्कक समावेश अछि।
मिथिला दर्शन प्रथम आत्म-प्रकाश कएने छल जनवरी, 1953 ई. मे। अपन नव रूप-रंग मे आइयो ई आन्दोलनक मुख-पत्र थिक। मिथिला-मैथिलीक अस्मिता-अस्तित्वक रक्षा, तकर उन्नति-विकास आइयो एकर उद्देश्य छैक। एक शब्द मे कहने मिथिला दर्शनक केन्द्र-बिन्दु थिक मिथिला, अपन समग्रता मे, अपन सम्पूर्णता मे। वर्तमान मे मिथिला वि·ा मानचित्र पर नहि अछि, भऽ सकैए एहि पर स्थान पयबा मे एकरा आर किछु समय लागि जाइ, किन्तु लेत धरि अवश्य, अपन सम्पूर्ण भाषा-प्रभाक संग। हमर विभूति लोकनिक आह्वान कहियो तऽ जन नेता लोकनिक विवेक कें वेधत, तरुण रक्त कें तरंगायित करत। अन्यथा भावक कनिञो-कोनो अवकाश नहि। किन्तु ताही संग इहो बिसरने काज नहि चलत जे मिथिला कोनो शंकरक त्रिशूल पर अवस्थित नहि अछि, एही धरती पर अछि आ तें धरती पर घटैत छोट-पैघ घटनाक प्रभाव एकरो पर पड़ैत छैक। आइ वै·ाीकरणक बिहाडि़ समस्त वि·ा कें दलमलित कएने अछि। एकर सर्वग्रासी नीति मात्र आर्थिक प्रभुत्व पएबा धरि सीमित नहि छैक। सामाजिक सरोकार कें राइ-छित्ती कए मानवीय स्नेह-संवेदना धरि कें बाजारू विकाउ वस्तु मे परिणत करबाक एकर प्रयासक बाट मे सभ सँ पैघ बाधक छैक भाषा-साहित्य-संस्कृति, तें एकर प्रथम आ प्रधान लक्ष्यो इएह थिक। आइ रोजे एक ने एक भाषा विलुप्त भए रहल अछि। साहित्यक दिशा-हीनता, सांस्कृतिक क्षरण – एकरे परिणत थिक जकर प्रतिरोध-प्रतिकार अनतिविलम्ब आवश्यके नहि अनिवार्य अछि।
1960 ई. मे मिथिला दर्शन प्राइवेट लिमिटेड नामक कम्पनीक गठन कएल गेल जकर परिवर्तित नामकरण भेल मिथिला दर्शन मीडिया प्राइवेट लिमिटेड।


text: ई-मिथिला भाषा, साहित्य एवं अन्य कलाक प्रति समर्पित मैथिलीक सुपरिचित वेब-पत्रिका थिक। अंतर्जाल पर स्तरीय, वैचारिक, सुरुचिपूर्ण आ एकटा विश्वसनीय पत्रिकाक खगता कें अकानैत जनवरी 2015 मे 'ई-मिथिला'क प्रकाशनक काज आरम्भ भेल आ तकर बाद सँ एकर प्रकाशन एखनधरि नियमित आ अनवरत अछि। एहि वेब-पत्रिकाक स्थापनाक मूल मे एकटा एहन स्थानक सृजन करब थिक— जतय रचनाक मात्र रचनाक दृष्टि सँ देखल जयबाक आग्रह अछि। मैथिलीक क्लासिकल साहित्य सँ साहित्य-संसार मे कनोजरि दैत रचनाकार सभ कें एक मंच पर दृश्य मे आनब एकर स्थापनाक ध्येय अछि। आजुक एहि समय मे जतय अभिव्यक्तिक स्वतंत्रता सँ ल' क' लोकक मूलभूत अधिकार धरि पर अनेकानेक तरहक पहरा अछि, एहि अकलबेरा मे अहाँक बात आ विचार कें सहेजब आ तकरा मैथिलीक विस्तृत पाठकवर्ग धरि पहुँचायब ई-मिथिलाक प्राथमिकता मे अछि। सीमित संसाधन आ एकटा अत्यंत छोट टीमक संग क्रियाशील एहि उपक्रमक सफलता आ सुदीर्घताक लेल अहाँ सभक निरंतर सहयोगक अपेक्षा अछि। संग जुड़ल रही, नियमित पढ़ी आ अपन मित्रलोकनिक मध्य साझा करी।


text:
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
नवका- पुरनका लेख सर्च करु...
स्थानीय कवि परिषद (सलहेसबाबा परिसर- औरहा, प्रखण्ड- लौकही)क चारिम वार्षिकोत्सव- 2012- (रिपोर्ट पूनम मण्डल)
आइ दिनांक- 27 जनवरी 2012 (शुक्र दिन) स्थानीय कवि परिषदक चारिम वार्षिकोत्सव-2012क अवसरपर सम्मान समारोह आ कवि सम्मेलन श्री उमेश पासवानक संजोजकत्वमे सुसम्पन्न भेल। स्थान- सलहेसबाबा परिसर- औरहा, प्रखण्ड- लौकही, जिला- मधुबनी, समए- 11: 00 बजे (पूर्वाहन)सँ संध्या 5 बजे धरि कार्यक्रम
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
कार्यक्रमकेँ आगाँ बढ़ाओल गेल श्री राधाकान्त मण्डलक स्वलिखित स्वागत गीत- हे मिथिलावासी कविवर, स्वागत हमर स्वीकार करू....सँ। ‘आशासँ फूलक माला लेने हम ठाढ़......’ सुन्दर गीतसँ प्रो. उपेन्द्र नारायण अनुपमजी सेहो स्वागत केलनि। तकरबाद स्वागत भाषण प्रस्तुत केलनि प्रो. कपिलेश्वर साहु जी आ स्वागत कविताक अतिविशिष्ठ पाठ केलनि- श्री रामविलास साहुजी। पहिल सत्रक समापनक बाद दोसर सत्र प्रारम्भ भेल जइमे लगभग 2 दर्जनसँ बेसी कवि लोकनि अपन-अपन नूतन कविताक पाठ केलनि जे ऐ तरहेँ भेल-
अवकाश प्राप्त शिक्षक- श्री दुखन प्रसाद यादव- गरीबी, गणतंत्र, हमर भारत छै, श्री नंदविलास राय- मानवता, शिक्षित बेरोजगार, लक्ष्मी दास- लौटिया, अखिलेश कुमार मण्डल- जिनगी, रामविलास साहु- प्रेमक भूखल, माघक जाड़, हमर गाम घर, उमेश मण्डल- आगाँ अबै जाउ, आत्म विश्वास, अढ़ाइ हाथ, प्रो. उपेन्द्र नारायाण साह- छी कनी, प्रो. कपिलेश्वर साह- गामक घटक, श्री विरेन्द्र कुमार यादव- मारल बुइध, श्री हेमनारायण साह- व्यथा, श्री कुसुम लाल मंडल- ठाढ़ी, श्री राजदेव मंडल- कामना, श्री अच्छेलाल शास्त्री- हवा बहैत अछि सन-सन-सन, श्री जगदीश प्रसाद मण्डल- किछु सिखू किछु करू, उमेश पासवान- रगड़ा, संजीव कुमार शमा- भेल छने अन्हार, गप मजगर कह, प्रो. रमेश कुमार मंडल- आत्म-हत्या, अहिना श्री आशीष कुमार सिंह, श्री अमरनाथ यादव, संजय कुमार सिंह, सोनेलाल यादव, रामप्रवेश मंडल, राधाकान्त मंडल आदि।
ऐ अवसरपर लौकही थानाध्यक्ष श्री राज किशोर बैठा, श्री गुप्ता प्रसाद सिंह, एस. आइ. लौकही, मधुबनी, छिन्नमस्तिका एफ.एम, राजविराज, नेपालसँ आएल प्रमोद प्रियदर्शी, भूतपूर्व सरपंच श्री रामनारायण यादव, शिक्षक श्री सत्य नारायण मण्डल, डंगराहा पंचायतक भूतपूर्व मुखिया श्री रामप्रीत मंडल जीक संग-संग लगभग पाँच सएसँ ऊपर लोक समारोहमे भाग लेलनि।
‘विदेह’ मैथिली पोथी प्रदर्शनीसँ ग्रामीण सभमे काफी हर्ष देखबामे आएल।
समाचार- पूनम मण्डल
सदस्यता लें टिप्पणियाँ भेजें (Atom)


text:
पटना । एकटा कहावत अछि ”हौसले बुलंद हो, तो मंजिल खुद कदम चूमती है” । भामती गार्गी क धरती पर एक बेर फेर एकटा मैथिल अपन ज्ञानक बलबुता पर कंपनी क सीइओ बनय जा रहल छथि । समस्तीपुर क एकटा छोट गाम पुनास मे खेती करनिहार क बेटी पेटीएम बैंकिंग सेवा क CEO बनय जा रहल छथि । समस्तीपुर मे जनमल शिंजनी पटना वीमेंस कॉलेज स पढ़ाई केने छथि। एहि स पहिने ओ रिजर्व बैंक ऑफ इंडिया मे डिप्टी जनरल मैनेजर छलीह। एहि क अलावे ओ यूएसए क कंपनी मे सेहो काज केने छथि।
समस्तीपुर क पुनास गांव मे एकटा किसान परिवार मे जनमल शिंजनी लखीसराय क बालिका विद्यापीठ स पढ़ाई केलाक बाद पटना वीमेंस कॉलेज स अंग्रेजी मे ग्रेजुएशन केलथि। हुनकर पिताजी आइयो किसानी करैत अछि । पटना मे पढलाक बाद शिंजनी दिल्ली विश्वविद्यालय स अंग्रेजी मे एमए आओर अमेरिका क टेक्सास यूनिवर्सिटी क लिंडन जॉनसन स्कूल स पब्लिक पॉलिसी मे एमए केलथि।
पढ़ाईक खर्चा उठेबाक लेल शिंजनी बालिका विद्यापीठ मे सेहो नौकरी केने छथि । अमेरिका स डिग्री लेला क बाद ओ मार्च 1992 मे रिजर्व बैंक ऑफ इंडिया मे डिप्टी जनरल मैनेजर बनलीह आओर नवंबर 2007 धरि एहि पद पर बनल रहलीह। दिसंबर, 2007 मे अमेरिका क वित्तीय संस्था मेरिल लिंच मे कंट्री कंपलायंस हेड क तौर पर जुड़लीह आओर अक्टूबर, 2007 धरि एतय रहलीह।
अक्टूबर, 2010 में प्राइस वाटर हाउस कूपर्स मे डायरेक्टर क पद पर काज केलथि । मौजूदा समय मे ओ प्राइस वाटर हाउस कूपर्स (पीडब्लूसी) मे कार्यकारी निदेशक क पद पर छथि। शिंजनी कुमार अब पेटीएम पेमेंट बैंक की सीईओ बनय जा रहल छलीह।


text:
Saturday, September 14, 2013
भगवानकेँ जे नीक लगनि
बाबा भोलेनाथक विशाल मन्दिर। मुख्य शिवलिंग आ समस्त शिव परिवारक भव्य आ सुन्दर मूर्ति। साँझक समय एक-एक कए भक्त सभ अबैत आ बाबाक स्तुति वन्दना करैत जाएत। एकटा चारि बर्खक नेना आबि बाबा दिस धियानसँ देखैत। ताबएतमे एकटा भक्त आबि बाबाक सोंझाँ श्लोक, “कर्पुर गौरं करुणावतारं....” सुना कए चलि गेला।
दोसर भक्त आबि, “नमामी शमसान निर्वा.....” सुनाबए लगला। एनाहिते आन आन भक्त सभ सेहो किछु ने किछु मन्त्र श्लोक प्राथनासँ बाबा भोलेनाथकेँ मनाबेएमे लागल। ई सभ देख सुनि ओहि नेनाक वाल मोन सोचए लागल, “हम की सुनाबू ? हमरा तँ किछु नहि अबैत अछि ? कोनो बात नहि एलहुँ तँ किछु नहि किछु सुनाएब तँ जरुर।"
ई सोचैत नेना अप्पन दुनू कल जोरि, आँखि मुनि धियानक मुदरामे पढ़ लागल, “अ आ इ ई उ ऊ ए ऐ ओ औ अं अः क ख ग घ..........”
नेनाकेँ ई पढ़ैत देख पुजारी बाबासँ नहि रहल गेलनि। ओ कनीक काल धियानसँ सुनला बाद नेना सँ पूछि बैसला, “बौआ ई अ आ किएक पढ़ि रहल छी ?”“जकरा देखू किछु ने किछु मन्त्र पढ़ि कए जाइए, हमरा तँ अओर किछु अबिते नहि अछि, तेँ अ आ पढ़ि रहल छी। भगवानकेँ जे नीक लगनि एहिमे सँ छाँति लेता।”
Subscribe to: Post Comments (Atom)


text:
शेफाली, फुलपरासवाली आ हम
जहिआ ओ लोकनि जीबै
छला तहिआ तँ ने एहेन प्रसिद्ध रहथि आ ने किछु सुनबाक पढ़बाक तेना भऽ कऽ साधन
रहै। आब सुनै छिऐ एक गोटे ‘मुक्ति’ लिखने छला तँ केकरो पढ़ि कऽ ठकमुड़ी लागि
गेलनि आ दोसर गोटे ‘फुलपरासवाली’ लिखलनि तँ कहाँ दन ‘मुक्ती’बला नोटिस नै
लेलखिन। माने दूध-भात। जे किछु। आब किताब आ पोथी सेहो खूब छपै छै आ लोक किनितो
अछि। मुदा हमरा लोकनि रामायण-महाभारत पढ़ब आकि नव-नव किताब। मुदा ओइ दिन
संयोगेसँ टी.भी खूजल छेलै आ दू गोट गोट भऽ सकैए परफेसर छल हेता- बड़ीकाल धरि एक
दोसरासँ बहस करैत रहथि माने ‘शेफाली’ नीक केलनि आकि ‘फुलपरासवाली’। धुर, एहन
गप-सप्प केतौ एतेक खूजि कऽ होउ। धिया-पुता तँ अबधारि कऽ आरो रस लेत। बीचमे एक
गोटे आैर छला जे बीचमे एकबेर टिपलखिन िक तँ, कियो कहने छेलखिन, जे “हिनका लोकनिक
खीसा मर्यादाक बाहरक गप थिक।”
मुदा नै जानि ओ
बुढ़ी लोकनि आइ जीबैत रहितथि तँ की कहितथिन। मोने अछि, मैयाँकेँ पुछने रहियनि,
“मैआँ अहाँ कहिआ विधवा भेलिऐ?” तेतबे वयस रहए जे ई
नै बुझिऐ जे एहेन गप पुछबाक नै छिऐ।
आ जेहने हम तेहने
मैयाँक जवाब-
“जहिए बिआह भेल तहिए राँड़ भऽ गेलिऐ।”
दूरस्थेसँ माए ई
गप-सप्प सुनलनि तँ दबाड़ि कऽ भगा देलनि। मुदा हमरा ले धनि सन। हम तँ मैयाँसँ
बस किछु गप करैले किछु फुछने रहियनि। देखियनि उज्जर धोती, काटल केश,
चुड़ी-सिनुर-ठोप-ठीका किछु ने। तैपर हम आवेशसँ कखनौं आलताक ठोप करबाक लौल करियनि।
कहियो चुड़ी पहिरबाक। गरमी मासक दुपहरियामे जखनि मैयाँ अपन टेकुरी लऽ कऽ जनौ
कटैले बैसै छेली तँ हम सहटि कऽ लग जाइ।
किछु-किछु छोट काज
कऽ दियनि। ओहो कखनो मिसरी, कखनो एकटा छोहाड़ा तरहथ्थीपर रखि देथि। नातिन आ
मैयाँक अही संग बहिनाक आपक्तामे तँ ओ बुझा कऽ कहने रहथि-
“है चुड़ी सिनुर विधवा नै करै छै।”
नेना तँ रहबे करी।
पुछलियनि-
“अहाँ विधवा छिऐ।”
ओ कहलनि-
“हँ।”
हम पुछलियनि-
“कहिआसँ?”
बस हुनकर जवाब देल
छेलनि आकि माँ सुनिते छेली गप-सप्प, दबाड़ि कऽ विदा केलनि।
मुदा बिआहो दिन
लोक विधवा भऽ सकै छै से पछाति बुझलिऐ।
हमरो सरकार तँ हालहिमे
गेलाहे मुदा हम? जे किछु सुनिऐ, तइसँ एतबे मोन अछि जे घर डेरा बड़ ऊँच रहनि, आ जाति
बड्ड पैघ। किदुन सुनिऐ बाबू कहथिन-
“शुद्ध गहुमनक पोआ छला, सरकार।”
ठीके छल हेता। मुदा
जहिया हुनकर पाला पड़ल रही दाढ़क डाँस बुझबाक वयए नै छल। मुदा आब जखनि बीख भरि
देह निजाएल अछि तँ बुझै छिऐ। ओ साँप तँ नै छला मुदा हुनकर बीखक असरिसँ की कहियो
उबरि सकलौं।
अपना तँ बोध एतबे
रहनि जे साबुन आ बर्फीक अन्तर नै बुझथिन। झोंक एलापर कथीमे दाँत काटि देता
तेकर कोन ठेकान। कखनो बाटीक दालिकेँ बड़की पोखरि कहथिन आ फोड़नक मरचाइकेँ पोखरिक
माँछ।
बिआह भेलापर लोककेँ
तँ खूब मोन लगै। हम आब बुझै छिऐ, लोक, देखि कऽ माँछी केना गिड़ै छल तहिया।
मुदा सोचै छी हम के
छी? ‘शेफाली’ कि फुलपरासवाली? एक गोटे उड़हरि कऽ
मुक्त भेली। दोसर अपन मोनक सक्कसँ इज्जति बँचौलनि।
मुदा इज्जति? रसिआरीवाली
काकी जीवन भरि इज्जति बँचौने रहली मुदा मगज तँ फिरिए गेलनि। केतए-केतए ने
गोहरिआ बनि कऽ गेली। केतेक ने इलाज करौलनि। किछु भेलनि नै। पछाति जखनि सभ
किछु समन भऽ गेलनि तँ लगलनि जे अनकर आगि बाँचए नै देत आ आखिरी आबि कऽ अपनेसँ
अगि लगा कऽ मरि गेली।
मुदा हम? हमरा सरकारक
सरकारीक वंशकेँ जे ऊक देखौलकनि तेकर मरला उत्तर मुखबत्ती लगा कऽ शरीर वलानमे
भँसौल गेलै।
यएह बलान तँ थिकी।
अपने नोत पुरैले गेल रहथि। आ हम एसकरिए रही। मड़रटा मनेजर-हरवाह-कमतिआ-ओगरवाह
सभ छला। बड़ जोर बाढ़ि आएल रहै। आ हमरा मथदुखीक राेग धऽ नेने छल। सभ राति पहिने
दहिना कात कपारसँ शुरू हुअए। फेर कनपट्टी होइत माथक पाछूसँ गरदनि धरि जाए।
गरदनि तर केत्ताबेर गेड़ुआ दहिना-बामा करी। चैन नै हुअए। शंकर बाम-कृष्णधारा-
विक्स सभ लगाबी। रसे-रसे हुअए माथ दुखाएब दोसरो दिस ने पसरि जाए। तखनि भरि
देहमे खौंत, पसेना। मोन आऊल। छट-पटी लगि जाए। बाबूक लिखौल-
“सर्व बाधा
प्रशमन....।” केर श्लोक पढ़ि अपने हाथ अपने माथपर ली। मुदा
भरि राति पहाड़ भऽ जाइत छल। आ दिनमे जे निन्न हुअए से आँखि नै खुजए। तहिया
डाक्टर बुझी कि वैद गोनर मिसरटा छला। नाड़ी देखथि मथाहाथ दथि। एक दिन एकटा
जड़ी सेहो लत्तामे बान्हि कऽ देलनि जे गाड़ामे बान्हि लेथु। मुदा कोन भूत छल
छूटए नै। एक दिन आजिज भऽ ओहो मथाहाथ देब मना करि देलनि। कहलखिन-
“कि तँ नवटोल भगवती स्थानमे भगतासँ भाउ
कराबथु।”
तहिया कि से सनस्था
रहै। जैतौं अपने मोने।
दर-देआदक हवेली
डौढ़ी सेहो कि लग-लग रहै। एक दिन रातिमे फेर असाद्ध मथदुक्खी धेने छल। कोठलीमे
कुहरैत छेलौं। कहबो केकरा कहितिऐ? गोनर झा सेहो जवाब दऽ देने छला। सासु छेली नै।
हमरा भेल जेना कियो आस्तेसँ कहलकैए-
“बौआसीन!”
अकानलिऐ। तँ ठीके
जेना कियो हाक दैत हो।
रोइआँ भुलकि गेल।
हनुमान जीक नाम लेलौं। दमसि कऽ कहलिऐ-
“के छी?”
-
“हम, बौआसीन, लोटना!”
-
“की छिअनि?”
-
“बड़ कुहरै छथिन! गोनर मिसरकेँ हाक दिअनि?”
-
“नै।”
-
“एना कोना रहथिन। बड़ तरद्दुत् होइए।”
-
“मरए देथु हमरा।”
-
“बलानक पानिसँ ओसरा धरि छइहे। मरि जाएब तँ
कहिहथिन फेक दइ जेता।”
लोटना, लागल जेना गुम्म भऽ गेल छला। मुदा गोंगिआइत
बाजल रहथि, से मोने अछि-
“डोमा जे भाव खेलाइ छेलै, से हम देखने छिऐ।
हमरो तँ मथाहाथ देब सिखौने छल। लाजे कहलियनि नै। टोलपर सभ जनी-जाति तँ हमरेसँ
माथा-हाथ दिअबै छै, जखनि डोमा-भैया गाम-गमाइत जाइ छै।”
मोन आउल-बाउल छल। प्राण अवग्रह छल। सोचए लगलौं जेकर
सोझा पएर नै उघार भेले तेकरा सोझा माथपर सँ नूआ केना उतारब। आ केना मथा हाथ देत।
मुदा प्राण अवग्रहमे छल। की करितौं? कहलिऐ-
“केकरो कहिहथिन नै।”
‘जानथि भगवान। बौआसिन, एक चुरुक नारिकेरिक तेल
देथु।
आ हम बाहरक कोठलीक लाथे हमर कोठलीक जे केबाड़ रहै, खोलि
देने रहिऐ। मुदा बिछौनसँ उठबाक हूबा नै छल। लगमे नारिकेरक तेलक बोतल राखि देने
रहिऐ। डिबिआक इजोतमे हम आँखि मुननहि आँगुरसँ इशारा कऽ देने रहिऐ।
हमरा एतबे मोन अछि, लोटना एक चुरुक तेल कपारपर ढारि कऽ
मलए लागल छला। फुसुर-फुसुर किछु पढ़ितो छला। तेतबे मोन अछि। ओकर पछाति कखनि
निन्न भऽ गेल आ ओ कखनि कोठलीसँ बहार गेला से मोन नै अछि। मुदा एतबा मोन अछि जे
ने हमर मथदुक्खी छूटल छल आ ने फेर कहियो गोनर झा हमरा मथाहाथ देबए हमर अँगना पएर
देलनि। ईहो सत्ते जे ने ओइ बलानक बाढ़िमे हमर देहे भँसिआएल। आ ने कहियो हमरा
लोटनाक मथाहाथ देबाक गुणपर संदेहे भेल। हम की छेलौं? की छी? मोने
जनैए।
लोटना नि:संतान नै छला तैयो मुखबत्ती लगा कऽ बलानमे
भँसौल गेला। सरकार नि:संतान छला मुदा संततिक हाथे वृषोत्सर्ग श्राद्ध भेलनि।
मुदा हम? हम ‘शेफाली’ छी, की फुलपरासवाली?
______________________________________________________________
Dr K N Jha
MBBS (Honors),MS
Professor of Ophthalmology
Mahatma Gandhi Medical College & Research Institute
Pillaiyarkuppam, Pondicherry- 607402 ( India)


text:
काइली मिनोग
काइली एन मिनोग, (जन्म - २८ मई १९६८) एक अस्ट्रेलियाली पप गायिका, गीतकार तथा अभिनेत्री छी । अस्ट्रेलियाली टेलिभिजनपर एक बाल कलाकारक रूपमे अपन करियर शुरू करैक बाद तथा सन् १९८७ मे एक रिकर्डिङ कलाकारक रूपमे अपन करियर शुरू करैसँ पहिने, हुनका टेलिभिजन सिरियल नेबर्स मे अपन भूमिकासँ ख्याति मिलल छल । हुनकर पहिल एकल लोकोमोशन, अस्ट्रेलियाली एकल चार्ट पर पूरे सात हप्ताधरि शीर्षपर बनल रहल आ ओ एलबम ओहि दशकक सबसँ बेसी बिकै वला एकल बनि गेल । ई सफलताक बाद हुनका स्टक, एटकेन आ वाटरम्यान आदि गीतकारसभ तथा निर्मातासभक साथ अनुबन्ध दिलेनाए छल । हुनकर पहिल एल्बम, काइली (१९८८) आ ओकर एकल आई शुड बी सो लकी दुनू संयुक्त अधिराज्यमे क्रमाङ्क एक पर पहुंचि गेल आ अगला दुई वर्षसँ भी बेसी अवधिधरि हुनकर सभ पहिल १३ एकल ब्रिटिश शीर्ष दस धरि पहुंचल । हुनकर पहिल चलचित्र द डेलिनक्वेन्ट्स (१९८९) नकारात्मक समीक्षाक बादो अस्ट्रेलिया तथा ब्रिटेनमे बक्स अफिस पर सफल रहल ।


text:
सङ्खुवासभा जिला
सङ्खुवासभा जिला नेपालके एकटा जिला अछि । सङ्खुवासभा नेपालक पूर्वाञ्चल विकास क्षेत्रक कोशी अञ्चलमे अवस्थित हिमाली भेगक एक दुर्गम जिला छी। ई जिला पूर्वमे ताप्लेजुङ आ तेह्रथुम, पश्चिममे सोलुखुम्बू आ भोजपुर जिला, उत्तरमे चीनक तिब्बत आ दक्षिणमे तेह्रथुम आ धनकुटा जिलाक चौबन्दीमे रहल अछि। ई नेपालक कुल क्षेत्रफलक २.३६%, पूर्वाञ्चल विकास क्षेत्रक १२.१९% आ कोशी अञ्चलक ३५.६८% भू-भाग ओगटने अछि। समुन्द्री सतहसँ ४५७ मिटर (संसारक सभसँ छोटका अरुण उपत्यका) सँ विश्वक पाँचम उंच हिमशिखर मकालु ८४६३ मिटरधरिक उचाईमे रहल ई जिला २७ डिग्री ६' उत्तरसँ २७ डिग्री ५५' उत्तरी अक्षांशधरि आ ८६ डिग्री ५७' पर्वसँ ८७ डिग्री ४०' पूर्वी देशान्तरधरि फैलल अछि। उत्तरतर्फ चौडा भागमे मनोरम हिमाली श्रृंखलासभसँ सजल ई जिलाक दक्षिणतर्फ साँगुरल गेल भागमे बसोबासयुक्त पहाडी भूभाग रहल अछि। ई जिलाक आर्थिक श्रोत कृषिमे निर्भर रहल अछि। आर्थिकरूपसँ सक्रिय जनसंख्या ६०.७३% होएतो ओकर ७७.६२% कृषिमे आ २२.३८% गैरकृषि पेशामे निर्भर अछि।
जिलागत निर्वाचन क्षेत्र अन्तर्गत सङ्खुवासभा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सङ्खुवासभा जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
एहो सभ देखु[सम्पादन करी]
बाह्य जडीसभ[सम्पादन करी]


text:
हरनौत । भारतीय रेलवे मे हरनौत रेल कारखाना एकटा नव इतिहास जोडि देलक अछि। 2 फरवरी 2013 क सांझ मे हरनौत रेल कारखाना स पहिल रेल डिब्बा मरम्मत क बाद दानापुर पठाउल गेल। कारखाना स निकलल एहि पहिल खेप में कुल चारिटा डिब्बा अछि जे पीरियॉडिक ओवर हॉलिंग क बाद ट्राइल लेल दानापुर पठाउल गेल अछि। सायरन इंजन क संग जखन इ डिब्बा सब कारखाना स निकलल त ओहि ठाम काज केनिहार सब एक दोसर कए बधाई दैत देखल गेलाह। एहि चारिटा डिब्बा मे स तीनटा साधारण डिब्बा अछि जखन कि एकटा श्यानयान अछि। मुख्य कारखाना प्रबंधक राधेश्याम शर्मा कहला जे हरनौत लेल इ एतिहासिक दिन छी। आब पूर्व मध्य रेवले कए डिब्बाक कमी नहि रहत। पहिने मरम्मत लेल डिब्बा कए या त लिलुआ(बंगाल) या गोरखपुर(उत्तरप्रदेश) पठाउल जाइत छल, मुदा आब डिब्बाक मरम्मत हरनौत(बिहार) मे संभव भ गेल। ओ कहला जे 15 अगस्त कए कुल 12टा कोच मरम्मत लेल हरनौत पठाउल गेल छल जाहि मे स चारिटा तैयार भ आइ विदा भ गेल जखनकि आठ टा मरम्मतक अंतिम चरण मे अछि। ओ कहला जे किछु आवश्यक उपकरण क आपूर्ति मे भ रहल देरीक कारण मरम्मत मे देरी भ रहल अछि, मुदा एहि समस्या कए अगिला मास तक खत्म क लेल जाएत। ओ विश्वास जतौलाह जे हरनौत कारखाना प्रतिवर्ष 600 रेल डिब्बाक मरम्मत क अपन लक्ष्य पाबि लेत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
ढोल-पिपही बन्न भ' गेल रहैक। मात्र शहनाइ टा बजैत छलैक। सेहो लाउडस्पीकर सँ। बरियातक भोजन भ' गेल छलैक। आंगन शान्त भ' गेल छलैक। आयोजनक थाकनि सँ झमारल लोक सभ कोठरी सभमे आ जत'-तत' ग'र ध' लेने छल। वर कोबर मे एकसरि रहि गेल छलाह। बिधकरी पुनीता केँ ल' जा क' कोबर घर मे प्राय: ठेलैत प्रवेश करौलनि आ केबाड़ सटा क' भीतर सँ बन्न होएबाक प्रतीक्षा मे ओसारा पर एकटा कुर्सी ल' क' बैसि गेलीह। ओही ओसारा पर पुनीताक माय एकटा कोन मे दरी पर बैसलि छलि।
बैसले-बैसल बिधकरीक आँखि लागि गेलनि। केबाड़ भीतर सँ कखन बन्न भेलैक, बूझि नहि सकलीह।
प्राय: सभ निसबद भ' गेल। मुदा, पुनीताक मायक आँखि सँ निन्न अलोपित छलनि। पुनीताक पिता राम शरण पत्नी केँ ई कहि दलान दिस सूत' लेल गेलाह जे निन्न त' नहि होएत। अहूँ थकान सँ झमारले छी, तैयो देखबै।
पुनीताक माय बाजलि, "अहाँ जाउ। कनियो आँखि मोड़ि लिअ'। भोरे सँ काज सभ लधा जाएत। निश्चिंत रहू। हमर पिपनियो ने खसत। मोन टांगल रहत।"
आतुर प्रतीक्षाक संग बाट तकैत वरक सोझाँ पुनीता लाजे एहि तरहे बैसलि छलीह, जेना कोनो मोटरी राखल होअए। वर माने नवदीप सोचैत छल- केहन छै ई छौंड़ी? कोन जमानाक छैक? पढ़लि-लिखलि छैक। पुरना जमानाक सेहो नहि छैक। तखनि एहन लजकोटरि! कहने रहियनि बाबू केँ, माय केँ सेहो कहने रहियै लड़िकीक फोन नम्मर देबा लेल। मुदा, माय लाथ क' लेलकि जे ओकरा मोबाइल नहि छैक। पिताक मोबाइल पर फोन क' कोना कहल जाएत जे हमर बेटा अहाँक बेटी सँ गपसप कर' चाहैत अछि। नीक लगतैक?
नवदीप सोचैत छल- जँ पहिने सँ गपसप होइत रहितैक त' एना लाजे कठौत नहि भेल रहितए। संवाद कोना शुरुह कएल जाए?
पुनीता चुपचाप बैसलि छलि। स्वयं केँ सम्हारबाक प्रयास मे कतबो मोन केँ बान्हि क' आनए, मुदा, बन्हा नहि पबैक। ओकरा चिन्ता होम' लगलैक जे किछु अनट-सनट ने भ' जाइक। त' की सोचताह? बताहि अछि ? नहि, से नहि सोचताह। हिनका सभ केँ त' कहल गेल छनि। आ ई त' लेखक-पत्रकार छथि ।
ओ उत्तेजितो छलि आ डेराएलि सेहो। तखने एकटा मद्धिम स्वर सुनएलैक, "ओत' अछोप जकाँ किएक बैसलि छी। ल'ग आउ। परिचय-पात करी। की नाम अछि?"
पुनीता केँ अचरज भेलैक- केहन लोक छथि। आब लोक कनिया सँ नाम पुछैत छैक? नाम त' बुझले रहैत छैक। नाम ध' क' बजबैत छैक। साँचे, बड़ सुद्धा छथि। सज्जन सभ छथि हिनक परिवारक लोक सभ। तखन ने.....
मुदा, तखनहि ओकर मोन कहलकैक- नहि, भ्रम मे नहि रह पुनीता। पुरुष आ सुद्धा? बिसरि गेलही?
केओ शहनाइक स्वर तेज क' देने रहैक।
नवदीप केँ रहल नहि गेलैक। उठल आ पुनीता लग जा क' ओकर बाँहि पकड़ि उठबैत बाजल, "उठू। चलू ओछाओन पर। गपसप करी।"
आ कि तखनहि....।
पुनीता चिचिया उठलि, "नहि रे...नहि ....माय गे माय...." ओकरा गरा लागि गेलैक ।मुदा अनवरत घिघिया रहल छलि। देह काँपि रहल छलैक।
पुनीताक स्वर तीव्र होइत-होइत नहूँ-नहूँ स्थिर भेलैक। स्थिर होइतहि पुनीता केँ ग्लानि भेलैक। ई की भ' गेलैक?पहिल भेंट मे ई की भ' गेलैक? ओ एतबे बाजि सकलि, "गलती भ' गेल। माफ करी।"
नवदीप हतप्रभ। ई की ? मिर्गी उठैत छैक की? ओकरा किछु ने फुरएलैक। ओ पुनीता दिस एकटक ताकि रहल छल। सोचलक, भने तुरंते सम्हरि गेलि, नहि त'....।
पुनीता ग्लानि सँ गड़ल जा रहलि छलि।
पुनीताक स्वर सँ बिधकरीक निन्न टुटलनि। पुनीताक माय सेहो चेहएलीह। उठि क' केबाड़ दिस गेलीह आ घुरि अएलीह। बिधकरी सेहो केबाड़ लग जा क' किछु अकान' चाहलनि। तखनहि पुनीताक दूटा संगी ठिठिआइत अएलैक आ बिधकरी केँ कहलकैक, "कथी अखिआसै छही?"
बिधकरी डाँटलनि, "कत' रही तोँ सभ? जो, भाग। जो सुत'।"
छौंड़ी सभ सहटि गेलि।
केबाड़ फुजलैक। सोझाँ मे बिधकरी रहथिन। नवदीप बाजल, "ल' जाथुन हिनका। लगै छै, मोन खराप छनि।"
बिधकरी देखलनि जे पुनीता ओछाओन पर बैसलि छलि। ओ पुनीता केँ लेने बहरा गेलीह।
पुनीताक माय केँ लगलैक जे ओसारा पर गड़ि जेतीह। मुदा, ओ हिम्मति कएलनि आ बेटीक पाछाँ-पाछाँ लागि गेलीह।
नवदीप केबाड़ बन्न क' लेलक।
कोठरी मे जइतहि पुनीता माय केँ पकड़ि कान' लागलि। बिधकरी पुछलनि, "की भेलौ पुनीता? एना...."
बिच्चहि मे पुनीताक माय बजलीह, "ठीक भ' जेतै। अहाँ जाउ। कने आराम क' लिअ'। "
बिधकरी कोठरी सँ बहरा गेलि।
पुनीता मायक मुँह दिस तकैत बाजलि, "माय गै! बड़ सम्हरलियै हम। मुदा..."
"तोँ सतर्क छलें, तें एना भेलौक। स्वाभाविक रूपे रहितें, त' एना नहि होइतौक। बेस, देखही ... काल्हि भोरे पाहुनक की प्रतिक्रिया होइत छनि?"
नवदीपक निन्न अलोपित भ' गेलैक। भाँति-भाँतिक गप सभ मोन मे उपजैक। शंका-आशंका ओकरा घेरि लेलकै। ओ मोबाइल उठौलक। मोन भेलैक माय केँ फोन करए। मुदा, नहि क' सकल। बाबू केँ फोन करए। ओहो निन्न गबैत होएताह। सोचलक, आखिर की देखलखिन लड़िकी मे? कोनो गड़बड़ी त' जरूर छैक।
नहि, वो ककरो फोन नहि करत। मोबाइल बन्न क' लेलक। मुदा, एहन कनिया संग ओ रहियो ने सकत। ओकर मोन औनाय लगलैक।
केबाड़ पीटबाक स्वर सँ साकांक्ष भेल। केबाड़ खोललक। दूटा छौड़ी छलि। केबाड़ फुजितहि बाजलि, "अहाँ त' हाहुती निकललहुँ जीजा जी।"
कहैत दुनू छौंड़ी कोठरी मे पैसि गेलि। छौड़ी दुनूक ठट्ठा सँ नवदीप केँ कनियो गुदगुदी नहि लगलैक। दोसर छौंड़ी बाजलि, "दीदी चिचिएलै, त' हमर निन्न टूटल। भागल जाइत रहए की?"
नवदीप चिन्ता मे पड़ि गेल। एकर माने बहुतो लोकक निन्न टुटि गेल होएतैक? मुदा, पहिल छौंड़ीक गप ओकर चिन्ताक निवारण केलकैक। ओ दोसर छौड़ी केँ धोपलकि, "गे झुट्ठी! तो सूतल रही, कि खिड़की लग कान पथने रही।"
नव वातावरण मे बैसल नवदीपक मोन हदमद कर' लगलैक। एहनो कतहु ठट्ठा भेलैए?
आ कि तखनहि पुनीताक माय जुमलीह आ बाजलि, "गै छौंड़ी सभ। भोरे-भोर कथी मे लागल छें? पाहुन केँ फ्रेस होम' देबहुन, चाह-ताह देबहुन से नहि त'...."
नबका चलनसारिक अनुसार बियाहक प्राते भेने बिदागरीक बात रहैक। मुदा, नवदीप से मना क' देलक। पिता दबाओ देलखिन - से कोना हेतै?
"से जेना होइक। मुदा, बिदागरी नहि हेतैक।" मूड़ी झुकौनहि बाजल नवदीप।
"पूर्वे सँ कार्यक्रम तय छैक। एहि मे व्यवधान नहि होम' दही। अपन जुति नहि चलो।" पिताक स्वर छल।
"बियाह अहाँक जुतिए भेल आ आब दुरागमन हमरा जुतिए हेतैक।"
पिताक मुँह अपन सन भ' गेलनि। सोचलनि, आइधरि हुनक गपक उतारा धरि नहि दै बला नवदीप अनचोके मुँह मे झीक किएक देब' लागल। एतेक उछ्रिंखल कोना भ' गेल? मुदा ओ चुप भ' गेलाह। चारूकात तकैत गणित कर' लगलाह जे पिता-पुत्रक ई संवाद कतेक गोटे सुनलक?
दुरागमन नहि भेलैक।
दुरागमन नहि भेलैक से बात कन्यागत दिस सेहो एकटा प्रश्न ठाढ़ कएलक। बियाह मे आयल सर-कुटुम आ गामक लोक सभ सेहो हतप्रभ छल। बिधकरी नवदीप सँ पुछलनि, त' हुनक प्रश्नक उतारा प्रश्ने सँ देलक, "पहिने ई सभ ने कहथुन जे पुनीता केँ मिर्गीक दौरा अबैत छैक, से बात हमरा सभ सँ किएक नुकाओल गेल?"
बिधकरी आश्चर्यचकित । बाजलि, "नहि, पाहुन। हिनका कोनो भ्रम भेलनि-हें। तेहन कोनो बात नहि छैक। ओना हम पुनीता सभक संग नहि रहैत छी, मुदा, ई बात सभ नुकाएल थोड़े रहैत छै। बड़ स्वाभाविक ढंगे रहैत अछि पुनीता। हँ, थोड़ेक अन्तर मुखी अछि। कम बजैत अछि। आर किछु त' नहि सुनलियै कहिओ।"
"मुदा, हुनका मोन पर कोनो बोझ छनि।" नवदीप बाजल, "जे किछु होनि, बियाह सँ पहिने स्पष्ट भ' जएबाक चाही छलैक।" कने थम्हैत बाजल, "एक कप काफी भेटतैक?"
नवदीप काफी पीबाक अपन इच्छा ओहिना बिधकरी केँ कहने रहए, जेना अपन चैनलक कैन्टिन ब्याय केँ कहैत अछि।
"हँ, हँ ! किएक ने !" बजैत बिधकरी कोठरी सँ बहरा गेलि।
नवदीप केबाड़ बन्न क' एसगर रह' चाहलक। मुदा, लगलैक जे एखनिए गदहबेर मे केबाड़ बन्न करब अस्वाभाविक होएतैक। ओकरा लगलैक जे गदहबेरे मे आइ एतेक अन्हार कोना पसरि गेलैए?
बिधकरी काफीक ब्योंत करैत सभटा बात पुनीताक माय केँ कहलनि। पुनीता सेहो ओत्तहि छलि। शून्य मे तकैत।
आंगनमे एकटा स्वर पसरलैक। नन्दनमा बजैत छल, "कत' गेल रमअसीसबा। लाउडस्पीकर मे भोजपुरीक अनट-सनट बजबैत छल, त' कहलियै जे विद्यापतिक गीत लगा दही। आर कोनो गीत नहि भेटलै खचराहा केँ। "
लाउडस्पीकर सँ गीत बहराइत छल- सखी हे हमर दुखक नहि ओर....।
पुनीता माय सँ पुछलकि, "माय आब की हेतै?"
माय चुप।
"हम हुनका सँ भेंट कर' चाहै छी।"
बेटीक माथपर हाथ फेरैत आ ओकर केश सोहराबैत माय बजलीह, "सभ ठीक भ' जएतैक। तोँ स्वयं पर भरोस कर। सहज रहबाक प्रयास कर।"
आंगनक वातावरण गंभीर छलैक। आंगन मे उदासी दरी ओछाओल छलैक मने। सर-कुटुम सभ प्रात भेने घुरबाक लेल बोझिल मने समान सैंतबाक उपक्रम मे छल। जँ वरे ने खुश, त' ....
काफी ल' क' सासु स्वयं जमाय लग गेलीह। काफी दैत बजलीह, "हम हिनकर सासु हेबनि।"
नवदीप सासु केँ गोर लगलक।
"पाहुन! ई किछु बूझ' चाहैत छथि?"
"हँ।" नवदीप बाजल, "हम ई जान' चाहैत छी जे पुनीता केँ मिर्गीक उठैत छनि, से बात हमरा सभ सँ किएक नुकाएल गेल?"
"पहिने ई जानथु जे पुनीता केँ कोनो मिर्गी नहि उठैत छै।" सासु बजलीह, "ओ स्वस्थ अछि ।"
"स्वस्थ लोक कतहु एहन बतहपनी केलकैए नेना ओ ...."
"ओ कखनो क' असहज भ' जाइए। कोनो विशेष परिस्थिति मे।" सासु बजलीह, "ई बात हिनक पिता केँ कहाओल गेल छल। हम सभ घटक केँ कहने रहियनि जे ई बात नुकाओल नहि जाए।"
"नहि, ई बात हमरा सभ सँ नुकाओल गेल।"
"कथाक स्वीकृतिक बाद हमरा सभ केँ लागल जे एकटा उदार परिवार सँ सम्बन्ध जुटि रहल अछि। ताहू मे, हिनका द' सुनलियनि जे टी. भी. के पत्रकार छथि, कवि छथि... आ पिताक तय कएल कथा क' रहल छथि, त' गौरव भेल जे पुनीता सनक कन्या केँ हिनके सनक वर होमक चाही। हिनका सन युवक कते छैक आइ-काल्हि?"
"भ्रम मे नहि रहथु।" नवदीप ठाँहि-पठाँहि बाजि रहल छल, "हमरा सभ केँ किछु नहि कहल गेल, मात्र ठकल गेल।"
"जँ हिनका सभ केँ नहि बूझल छनि, त' सुनथु। पहिने ओहि परिस्थिति केँ सुनि लथु जाहि मे पुनीता असहज भ' जाइए। तकर बाद हिनकर जे मोन होनि, करथु। हिनका पर कोनो दबाव नहि पड़तनि। आब ई हमर जमाय छथि, तेँ बेटे सन छथि। ई बात हम पछिला बारह बर्ख सँ हम दुनू प्राणी अपना मोन मे उघि रहल छी।" सासु बाज' लगलीह-
"हम सभ कलकत्ता मे रहैत रही। पुनीता सातमा मे पढ़ैत रहए। पढ़' मे चन्सगर छल। एकदिन स्कूल सँ घुरि क' नहि आयलि। रातिक आठ बजे धरि बाट तकलियै। नहि आयलि, त' ओकर पापा थाना गेलाह। थाना वला सनहो ने लिखलक। उन्टे ई कहि भगा देलकनि जे ककरो संग पड़ा गेल हेतौ। देह-मोन ठंढा जेतै, त' घुरि औतौक।
हमरा सभक पेटक पानि सुखा गेल। मुदा, भरोस रहए जे पुनीता ककरो संग पड़ाएल नहि होयति। बयसे की रहैक? अगिला दिन धरि खाली थाना जाइ। लोक लाजें कतहु बाजल नहि रही। सोचनहि रही जे तेसर दिन लोक सभ केँ कहबै। मुदा, ओही राति मे एकटा कार सँ किछु गोटे आबि क' पुनीता केँ हमरा डेराक गेट पर पटकि गेलैक। पड़ोसिया सभ देखलक। हमहूँ सभ गेलहुँ। पुनीता स्कूल ड्रेस मे अस्त-व्यस्त छलि। पड़ोसिए सभक मदति सँ चुपचाप ओकर इलाज कराओलियैक। थाना-पुलिस सनहो ने लिखलक। ताहि समय आइ-काल्हि जकाँ टी भी-अखबार बला सभ नहि छल। दोसर बात रहलो हएत त' हमरा सभ सन लोक लेल बहुत दूरक बात रहए।
पड़ोसिया सभ बाद मे खिधांस कर' लागल। एकर पापा भोरे ड्यूटी जाथि, त' राति क' घुरथि। ओ एहि दुआरे जे पड़ोसिया सभ किछु-किछु टोन्ट कसि दनि। दोसर, ई जे, कोन आँखिए फूल सनक बेटीक ई दशा देखब। ओ बेटीक सोगे गलल जा लगलाह। आ पुनीताक हाल कहबा लेल... शब्द नहि भेटैए हमरा।" अपन आँखि अविरल बहैत जाइत नोर केँ पोछैत सासु फेर बाज' लगलीह-
"पाहुन। अपना क्षमता भरि हम हिम्मति नहि हारलहुँ । पुनीता आ ओकर पापा केँ ओहिना जोगएलहुँ, जेना कोनो स्त्री दीप केँ आँचर तर राखि बिहाड़ि सँ बचबैत अछि। कलकत्ता सँ पुनीताक पापा बदली करौलनि। एहि बारह बर्ख मे चारि नगर केँ देखलहुँ । मानसिक रूप सँ ई सभ स्वस्थ होइत गेलाह। पुनीता पढ़लकि-लिखलकि, मुदा.....।
नमदीप द्रवित होम' लागल, " मुदा की?"
"पुनीता ओहि आतंक केँ बिसरि नहि सकलि अछि। बिसर' चाहैत अछि, सहज रहैत अछि आ कखनो-कखनो क' मोन पड़ैत छैक त' असहज भ' जाइए। जेना निर्भया बला घटनाक बाद भेल रहए । पछिला बेर मुजफ्फरपुर बला घटना सुनलक त' असहज नहि भेलि, चिन्ता व्यक्त कएलकि। आ राति....." सासु बजैत रहथिन। नवदीप किछु सुनि नहि पाबि रहल छल।
सासु बाजि रहलि छलीह, "ई चारिम व्यक्ति छथि, जिनका ई बात बुझएलनि अछि। हमरा दुनू प्राणीक बाद घटक केँ कहने रहियनि, मुदा एतेक विस्तार सँ नहि । मुदा, घटक हिनका सभ केँ नहि कहलनि, से ....। हिनका बारे मे सुनि भरोस भेल जे बुधियार छथिन, हिनका संग पुनीता अपन दंश बिसरि जायति। आब हिनकर जे विचार। हिनका पर कोनो दबाव नहि छनि....।"
नवदीप केँ बुझएलैक जे ओकर माथ फाटि जएतैक। ओ सासुक गप सुनि नहि पाबि रहल छल। ओ बाजल, "हम एक कप काफी आर पीब' चाहैत छी।"
सासु कलबल उठलीह आ नोर पोछैत कोठरी सँ बहरा गेलीह।
नवदीप चुप छल। मौन मीमांसा मे लीन।
राति मे पुनीता आयलि। स्वयं केँ सम्हारैत। आबि क' पलंगक एक कोन मे बैसि गेलि।
कने काल दुनू गोटे चुप। पुनीता चुप्पी भंग कएलकि, "राति हमरा सँ जे अपराध भेल तकर माफी चाहैत छी।"
"धुर, बताहि। पति-पत्नीक पहिल भेंट मे ई माफी-ताफी की होइ छै?"
"से त' किछु नहि। मुदा, बहुत सम्हरलाक बादो हम बेसम्हार भ" जाइ छी।"
"अहाँ केँ हमरा पर विश्वास अछि?" नवदीप बाजल, " पहिने ई बात गिरह बान्हू जे सभ पुरुष एके रंगक नहि होइछ।"
"से बुझ' लगलियैए।"
"मुदा, ई कही जे अहाँ बेसम्हार किएक भ' जाइत छी?"
"मोन पड़ि जाइए?"
"की?"
"ओ क्षण।"
"कोन क्षण?"
"हम मोन नहि पाड़' चाहै छी"
"हमरा कहू ने।"
"की करब बूझि क?"
"सुनबाक मोन होइए।"
"नहि सुनू।"
"मुदा, हमरा सुनबाक मोन होइए।"
"हम बिसर' चाहै छी।"
"मुदा, हम चाहै छी जे अहाँ मोन पाड़ी आ हमरा सुनाबी। एक बेर, बस, एक बेर सुन' चाहै छि हम।"
नवदीप पुनीताक दुनू बाँहि पकड़ि लेलक आ बाध्य कर' लागल।
पुनीता चुप। कनेकाल चुप रहलाक बाद बाजलि, "हमरा जबर्दस्ती कार मे बैसोलक, से मोन अछि। तकर बाद मोन अछि जे हमर दुनू हाथ आ पएर बान्हि देलक आ..."
पुनीता केँ फेर मोन पड़ि गेलैक ओ घटना। फेर असहज भ' गेलि। चिचिया लागलि, "हमरा एतबे मोन अछि जे लाल-लाल आँखि बला रहए। बड़का-बड़का मोछ-दाढ़ी बला रहए। हम चिचिया-चिचिया नेहोरा करैत रहियै- छोड़ि दे रे रछसबा सभ। बहिन-बेटी सन हेबौ। छोड़ि दे रे। माय गे माय। बाबू यौ बाबू। केओ बचाब' हौ। बचाब' अइ रछसबा सभ सँ । माय गे माय। बचाउ हे सीता मैया।"
नवदीप देखलक। पुनीता बेसम्हार भ' गेलीह। ओ ओकरा भरि पाँज क ' पजिया लेलक आ बाजल, "होस करू। पुनीता होस मे आउ। अहाँ हमरा लग छी। सुरक्षित छी।"
पुनीता नहूँ-नहूँ शान्त भेलि। ओ पसेना सँ नहा गेल छलि। नवदीप ओकरे आँचर सँ ओकर पसेना पोछि रहल छल। पुनीताक माथ नवदीपक छाती पर छलैक।
नवदीप सोचि रहल छल- भने पुनीताक बारे मे ककरो किछु नहि कहलनि घटक।


text:
गोर्खा जिला
गोरखा जिला गण्डकी अञ्चलक नेपालके एकटा जिला अछि। गोरखा जिलाके सदरमुकाम गोरखा बजार छी जे पृथ्वीनारायण नगरपालिकामे अवस्थित अछि।
जनसङ्ख्या[सम्पादन करी]
राष्ट्रिय जनगणना २०६८ अनुसार गोरखा जिलाक कूल जनसंख्या २,७१,०६१ गोटे मध्ये पुरुष १,२१,०४१ आर महिला १,५०,०२० बसोबास करैत अछि ।[२]
धार्मिक स्थलसभ[सम्पादन करी]
ई बाहेक अहिठाम शक्तिक स्वरूप श्री भवानी कालिका आर शिव स्वरूप श्री गुरु गोरखनाथ बाबा होएक कारण धार्मिक हिसाबसं शिव-शक्ति पीठक रूपम ई ठामक महत्वपूर्ण स्थान अछि ।[३]
ऐतिहासिक[सम्पादन करी]
ई वि. सं. १७७९ म राष्ट्रनिर्माता श्री ५ वडामहाराजधिराज पृथ्वीनारायण शाहक जन्म भेल छल। गोरखाम जगतमाता भगवती कालिको मन्दिर आर जगतगुरु मानल गुरु गोरखनाथक गुफा सेहो अछि । अहिठाम हजारौं भक्तजनसभ दर्शन करवाक हेतु अपन मनोकामना पूरा हेतु आवैत अछि। संगै प्रत्येक अष्टमीक दिन बलि पूजा चढावल जायेत अछि । दैनिक नित्य पूजाआजा आर भजनकीर्तन सहो अछि। कालिका आर गुरु श्री गोरखनाथक हिन्दुसभक आराध्य वा नेपालक राष्ट्रदेवता मानल जायेत अछि । नेपाली सिक्कामक सहो श्री भवानी आर श्री श्री श्री गोरखनाथ लिखल भेटल अछि । साथै नेपालक राष्ट्रिय निशाना छापम सहो गुरु श्री गोरखनाथक चरण अङ्कीत छल । अहिसं जानकारी होएत कि ई सभ हमसब नेपाली आरध्यदेव छी ।[४]
पर्यटकिय स्थलसभ[सम्पादन करी]
ई ठामक विशेषत अहिठाम सं देखल जाएवाला चाँदी जहिन घेरल उत्तर भरि हिमाली श्रृङ्खलासभ अछी । संसारक पाँचम अग्ल हिमाल मनासलु अहि भेकम अवस्थित अछि । अतसं धवलागिरी सं गणेश हिमाल तक मनमोहक दृश्य देखि सकेत छि
चित्रावाली[सम्पादन करी]
प्राचीन गोरखा दरबार
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "नेपालक जिलासभक सम्पूर्ण विवरण (जनसंख्या, क्षेत्रफल, सदरमुकाम )", http://www.statoids.com/ynp.html।
- ↑ २.० २.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "गोरखा जिल्लाका धार्मिक स्थलहरु"।
- ↑ "गोरखा इतिहास"।


text:
करीब 80 साल पहिने जे इलाका हवाई जहाज देखने छल ओ आइ आकाश निहारि रहल अछि मुदा कोनो जहाज ओकर आसमान मे नहि देखा रहल अछि। एहि इलाका क पुरान दस्तावेज आ बूढ-बूढानुष लोक सब स इ पता चलैत अछि जे बिहार नहि बल्कि उत्तर भारत मे पहिल बेर जाहि जमीन पर हवाई जहाज उतरल छल ओ जमीन पूर्णियाक लाल बालू मैदान छल। आइ पूर्णिया क खाली आसमान आ परती बनल एयरपोर्ट बहुत किछु कहि रहल अछि। पूर्णिया बहुत किछु बिसरी गेल, बहुत किछु बिसरा देल गेल। इतिहासक एकटा फाटल पन्ना कए सामने रखबाक प्रयास क रहल छथि पत्रकार ममता शंकर आ मुकुल सिंह। – समदिया
1933 मे देखल सपना आइ धरि नहि भेल पूरा
दोहराउल जाएत विंग्स ओवर एवरेस्ट अभियान
पूर्णिया क लाल बालू मैदान। जी हां, बिहार क हवाई इतिहास मे एहि मैदानक अपन महत्व अछि। एहि मैदान पर बिहार जनता पहिल बेर उडबाक सपना देखने छल। आइ धरि इ सपना पूरा नहि भेल। मुदा मिथिलाक एहि इलाका क लोक बिहार मे सबस पहिने अपन आंखि स हवाई जहाज देखने छथि एहि स के इनकार क सकैत अछि। पूर्णियाक लोक कए रेल गाडी त बहुत बाद मे देखबा लेल भेटल, मुदा हवाई जहाज देखबाक सौभाग्य 1933 मे भेट गेल छल। मुदा पूर्णिया क आम लोक कए पूर्णिया मे हवाई जहाज चढबाक इच्छा आइ धरि परा नहि भ सकल अछि। जखनकि बिहार दोसर सबस पैघ एयरपोर्ट पूर्णिया मे बनाउल गेल, जाहि पर दुनिया क सबस पैघ विमान सेहो उतरि सकैत अछि। कहबा लेल पूर्णिया मूलक दू गोटे एविएशन उद्योग मे सेहो गेलाह। केएन राय जमशेदपुर मे टाटानगर एविएशन कंपनी क स्थापना केलथि त एहि ठाम क सुब्रतो राय सहारा सेहो हवाई जहाज क कंपनी खोललथि। मुदा पूर्णिया आ पूर्णिया क आम लोकक हिस्सा मे किछु नहि आयल। आइ धरि भारत सरकार दरभंगा महाराजक बनाउल पूर्णिया एयरपोर्ट आम जनता लेल खोलबा पर आनाकानी क रहल अछि। देखी त पूर्णियाक आसामान खाली अछि आ एयरपोर्ट परती जमीन मात्र। एहन मे पूर्णिया समेत एहि पूरा इलाकाक लोक एकरा आम जनता लेल खोलबाक मांग करैत आबि रहल अछि। पूर्णियाक पूर्व सांसद पप्पू सिंह सेहो एहि लेल पूरा ताकत लगा देने छथि। एक दिस पूर्णियाक जनता एक बेर फेर अपन आसमान मे जहाज देखबा लेल छटपटा रहल अछि त दोसर दिस इंग्लैंड मे विंग्स ओवर एवरेस्ट नामक ओहि अभियान कए 80 साल बाद फेर स दोहरेबाक योजना तैयार भ रहल अछि। एहि योजना पर इंग्लैंड सरकार सेहो गंभीर अछि। ओहि योजना मे मुख्य भूमिका निभेनिहार पेरेग्रीन फेल्लोज क पोता जार्ज एलमंड पूर्णिया स फेर जहाज उडेबाक इच्छा व्यक्त केलथि अछि। फिल्म मेकर जार्ज एलमंड एहि मे हुनकर मदद करबा लेल आगू एलथि अछि। इ दूनू गोटे दरभंगा राज परिवार स मदद क गुहार केलथि अछि। ओ सब शीघ्र भारत सरकार आ बिहार सरकार स एहि संबंध मे गप करबाक योजना बना रहल छथि। 1933 क ओहि घटना कए दोहरेबा लेल ओ सब एयरोप्लेन कए बनेबाक प्रक्रिया शुरू क चुकल छथि। जार्ज एलमंड एहि संबंध मे कहला अछि जे 1933 जेकां प्लेन कए बनाउल जा रहल अछि। 350 माइल्स रेंज क एहि प्लेन क विंग्स क लंबाई 46 फीट, 5 इंच, प्लेन क लंबाई 34 फीट, 2 इंच आ ऊंचाई 11 फीट, 6 इंच अछि। 6 मिनट मे 10 हजार फीट क ऊंचाई पर उड़ान भरि सकबाक क्षमता वाला एहि प्लेन क स्पीड 180 मील पर आवर अछि। ओ कहला जे 1933 क विंग्स ओवर एवरेस्ट कए ब्रिटेन क रॉयल एयरफोर्स म्यूजियम मे राखल गेल अछि। जार्ज एलमंड कहला जे योजना गांधी फिल्म सन एहि पर एकटा फिल्म बनेबाक सेहो अछि।
लंदन स करांची होइत पूर्णिया पहुंचल छल विमान
20 मार्च 1933 क दिन एहि शहरक इतिहास मे अमिट भ चुकल अछि ओहि दिन आकाश मे उडैत चिडिया जेकां पूर्णिया क जमीन पर उतरल छल दूटा एयरोप्लेन। इ जहाज लंदन स करांची, जोधपुर, दिल्ली, इलाहाबाद होइत बिहार क पूर्णिया क लाल बालू मैदान मे उतरल छल। मैदान क चारूकात दूर दूर गाम स लोक जमा छल, मुदा भीड अनुशासित छल आ मैदान मे पहिने स जमल ऑफिसर्स लोक कए विमान देखबा स रोकबाक कोनो प्रयास सेहो नहि क रहल छल। विमान क बाट कई दिन स ताकल जा रहल छल। कई गोटा त राति मे सेहो मैदान मे रहि जाइत छलाह जे कहू विमान राति मे नहि आबि जाए। ऊपर आकाश निहारैत लोकक आंखि दूटा आकृत्ति देख ठमक रहि गेल। लोग कौतूहल स ओकरा हवा मे उडैत आ धीरे-धीरे जमीन पर उतरैत देख रहल छल। पहिल बेर बिहार क लोक कोनो हवाई जहाज देखने छल, ओकर संबंध मे जानकारी आगिक भांति गाम स गाम पहुंचैत गेल। मुदा इ जानकारी लोक लग नहि छल जे इ विमान पूर्णिया क धरती पर इतिहास रचबा लेल आयल अछि। 22 मार्च कए विमान एलाक बाद विमान स आयल लोक अगुलका रणनीति बनेबा मे जुटि गेलाह। दूनू विमान आ चालक दल लेल पूर्णिया मे पूरा व्यवस्था कैल गेल छल। विमान एबा स पूर्वहि राज दरभंगाक कईटा पैघ ऑफिसर पूर्णिया मे डेरा जमा चुकल छलाह। दरभंगा महाराज कामेश्वर सिंह लगातार ऑफिसर सब संग बैसार करैत छलाह। मुदा आम जनता जहाज देखबा मे व्यस्त छल ओकरा एहि बैसार कोनो जानकारी नहि छल।
पूर्णिया क लाल बालू मैदान स ठीक 15 दिन बाद जहाज उडेबाक प्रक्रिया शुरू भेल। पेरेग्रीन फेल्लोज क नेतृत्व मे सात सदस्यीय दलक एकटा खास लक्ष्य कए साधबा लेल जमीन स आकाश मे विदा भेल। जहाज पर कर्नल ब्लैकर्स, हेराल्ड पेनरोज, पर्सी इथर्टन, जान बुकन, फ्लाइट लेफ्टिनेंट मैकलेनटायर आ चीफ पायलट मारक्यूज ऑफ क्लाइडेसडेल शामिल छलाह। इ पूरा टीम 13 दिन पूर्णिया मे शोध केलक आ राज दरभंगा एहि शोध काज मे महत्वपूर्ण भूमिका मे रहल। 3 अप्रैल, 1933 कए जी-एआरडब्ल्यूजेड आ जी-एसीएजेड नंबर क दूनू विमान आकाश मे उड़ान भरलक। मैदानक चारू कात हजारों लोक जमा छल, ककरो किछु बुझबा मे नहि आबि रहल छल। करीब एक घंटा 35 मिनट बाद जहाज मैदान पर घुडि आयल आ मैदान मे बैसल राज दरभंगाक अधिकारी आ अंग्रेज सब एक दोसर कए बधाई दिय लगलाह। किछु अंग्रेज त खुशी आ उत्साह मे रोमांचित भ झूमैत देखल गेलाह। रोमांच किया नहि होएत हुनका ओ फोटो भेट गेल छल जेकरा लेबा लेल ओ सब पता नहि कहिया स योजना बना रखने छलाह। ओ सब दुनिया क सबस ऊंच चोटी माउंट एवरेस्ट क फोटो अपन कैमरा मे कैद क चुकल छलाह। करीब डेढ़ घंटा क इस एक-एक पल कए अपन कैमरा मे कैद क चुकल टीम जखन आसमान स धरती पर आयल त खुशी स ओकर पेड जमीन पर नहि पडि रहल छल।
इ कोनो कहानी नहि बल्कि इतिहासक ओ पन्ना छी जेकरा पढबाक प्रयास बहुत दिन तक नहि भेल। एहि अभियान स माउंट एवरेस्ट क चढ़ाई क सपना पूरा भ सकल। इ विश्व इतिहसक महत्वपूर्ण घटना मे स एक अछि आ एकरा अद्भुत घटना कहल जा सकैत अछि। एतबे नहि, एवरेस्ट क चोटी क लेल गेल पहिल फोटो सेहो राज दरभंगा क अलावा केवल इंग्लैड लग अछि। एहि अभियान क बाद ओ रास्ता भेट गेल जाहि स माउंट एवरेस्ट क लंबा यात्रा सुगम भ सकल। एहि स पूर्व रास्ता क कोनो जानकारी नहि छल। एहन मे चोटी तकबा लेल गेल लोक धुडि कए नहि अबैत दलाह। एहि अभियान स जे रास्ता क पता चलल ताहि स इ साफ भ गेल जे नेपाल क रास्ते चोटी पर पहुंचब सबस उपयुक्त अछि। एकर बाद एवरेस्ट पर चढ़ाई क क्रम मे पहिल सफलता तेंजिंग नोर्गे आ एडमंड हिलेरी कए भेटल। एहि अभियानक सफलता क चर्चा त पूरा दुनिया मे भेल, मुदा जखन शोभायात्रा पूर्णिया आ दरभंगा मे जे निकलल ओ सेहो एकटा इतिहास भ गेल। करीब 51टा हाथी स सुसज्जित शोभायात्रा मे भारी संख्या मे लोक शामिल भेल आ अभियान स जुडल सदस्य क गर्मजोशी स अभिनंदन कैल गेल। एहि अभियानक सफलता क बाद लाल बालूमैदान मे आइ धरि परती पडल अछि। दरभंगा महाराज दरभंगा एविएशन लेल चूनापुर मे दोसर सबस पैघ एयरपोर्ट क निर्माण भेल जे 1942 मे केलथि जाहि ठाम स 1962 धरि आम आदमी लेल विमान सेवा उपलब्ध छल। 1963 मे भारतीय वायु सेना कए हवाले करि देल गेल। कहबा लेल पूर्णिया एयरपोर्ट वायुसेना क एकटा महत्वपूर्ण एयरबेस अछि, मुदा इ जीवंत नहि अछि। एकरा देख लगैत अछि जेना नि:शुल्क भेट गेल किछु चीज त की करि बस रखने रही। कोनो युद्धक विमान एहि ठाम स नहि अभ्यास करैत अछि। इ एयरपोर्ट बाढ राहत आ नेताक क आवाजाही लेल मात्र उपयोग कैल जाइत अछि। आम जनता जे 1933 मे जहाज पर चढबाक सपना देखने छल ओ 80 साल बादो आंखि मे नुकायल अछि। आसमान खाली अछि आ परती पडल जमीन अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
जँ समुच्चा ग्लोब केँ एकटा रंगमंच मानी त' देखा पड़ैछ जे सबठाम नाटके चलि रहल अछि। सब व्यस्त अछि नाटके मे। सब नटकीया। सब ओस्ताज। घमासान एहि केँ जे 'बड़ा नाटकीया के !', मुदा एहि नाटक मे जे नहि तय क' पबैत छी हम वा आहाँ से छैक 'स्क्रिप्ट'। हमरा अहाँक जे स्क्रिप्ट लीखि रहलाह अछि तकरा पर हम आ अहाँ खेलाइत रहैत छी पटाक्षेप तक चलय वला एकटा अंतहीन नाटक। जेना-जेना जीवनक नाटक चलैत छैक तेना-तेना चलैत छी हम आ आहाँ।
मुदा हम आ आहाँ एकटा आर नाटक करैत छी जे दर्शकक लेल होइत अछि। आ एहि नाटक मे होइत छैक खगता कतेको सरंजामक। प्रायः करितो छी हमरालोकनि। लेकिन कतेक ठाम हूसि जाइत छी। ई हूसब जँ सब सँ बेसी ककरो दीक करैत छैक त' ओ छथि दर्शक। आ जँ दर्शकके नहि त' नाटक कत्त' पाबी। पटनाक मैथिली रंगमंच एखन लगभग एहि सब दिकदारीक सामना क' रहल अछि। आइ जखन की समस्त वैश्विक रंगमंच प्रयोग केँ आधार मानि नित-नित नव-नव प्रयोग क' अप्प्पन रंगमंच आ रंगकर्म केँ माँजि रहल अछि, ठीक ताहि क्षण पटनाक मैथिली रंगमंच आ रंगकर्म अपना केँ रखने अछि ओतय जतय ई कम सँ कम दस-पंद्रह बर्ख पहिने छल। हमरा जनतबे नाटकक मूल मे किछु चीज छैक जकरा बिना कोनो नाटक अपना के ठाढ़ नहि क' सकैत अछि। जेना की स्क्रिप्ट, लाइट, म्यूजिक, स्टेज क्राफ्ट, पात्र, निर्देशक, इत्यादि।
अप्पन बिगत लगभग पाँच बर्ख केँ पटनियाँ मैथिली रंगमंच केँ अनुभव सँ देखैत छी त' ऐत' सब सँ बेसी जे अकाली छैक से छैक स्क्रिप्टक। समसामयिक स्क्रिप्ट त' लगभग नहिए सन अभरैत छैक। जे भेटैत छैक से कम सँ कम दस बर्ख पुरान। आ पुरान सिर्फ लिखबेक समय सँ नहि, अपन विषय-वस्तु केँ आधार पर सेहो। एखनो कतेको नाटक गामक पुरान सामंतवादीये व्यवस्थाक खिलाफ अपना केँ ओझरेने अछि। जखन की अझुका समस्ये किछु आर छैक। आइ लोक परेशान अछि त' ओकर समस्याक स्तर आ मानदंड दोसर छैक। एहि समस्या सब केँ अबडेरैत कतेक दिन चलत रंगमंच ?
बेसी ठाम देखैत छी जे प्रेक्षागृह मे अस्सी प्रतिशत सँ बेसी प्रेक्षक युवा होइत छथि। जँ स्क्रिप्ट युवाक लेल नहि होइक त' कतेक दिन धरि जोड़ि सकब हमरालोकनि एहि प्रेक्षक केँ अपना सँ। युवाक समस्याक त' सिर्फ एकटा उदहारण कहल। आनो-आनो समस्या जे आइ काल्हि भ' रहल छैक हमरा सबहक घर-गाम-जिला-राज्य आ देश मे तहियो पर बहुत कम्म स्क्रिप्ट आबि रहल छैक। सब सँ कम्म जे साहित्यक कोनो विधा लिखा रहल अछि त' ओ अछि 'नाटक'। गोटपगड़े लोक नाटक लीखि रहलाह अछि। जाहि मे सँ किछुये गोटे आँखि-पाँखि बला सब छथि। हमरा एकर मूलभूत कारण जे लगैत अछि से अछि नाटककार सबहक आत्ममुग्ध आ बन्न घर मे बैसि नाटक लिखब। बन्न घर मने जे ओ लोकनि आइ रंगमंच कतय छैक ताहि स्थिति सँ एकदम अनभिज्ञ छथि। भिज्ञ त' होबइये पड़तैक ने! तखनहि ने नाटक जकरा लेल छैक तकरा लगतक पहुँचि सकतैक।
हालहि मे हम जनकपुर नेपाल गेल रही एकटा रंग महोत्सव मे। लगभग 6 टा नाटक देखलहुँ ओत्त'। जाहि मे सिर्फ एक्के टा केँ कहि सकैत छी जे ओ नाटक रहैक। रमेश रंजन लिखित नाटक 'सखी'। निर्देशक रहथि शिल्पी थियेटर काठमांडू के निदेशक आ निर्देशक युवराज धिमिरे। युवराज मैथिली नै बजैत छथि। आ ने मैथिल छथि। तखन जे ओ एहि नाटक संगे न्याय केने छथि से देखब त' छगुंता लागि जायत। लेखकीय कौशल त' छहिये मुदा निर्देशक सेहो कत्तौ झुझुआन नहि लगैत छथि। सब सँ बेसी जे प्रभावित करैत अछि से अछि अनुशासन। एहि नाटक सँ पहिने पांच टा नाटक भ' चुकल रहैक मुदा ओ माहौल नहि बनल रहैक जाहि मे बुझि पड़ै जे हम सब एकटा सभ्य प्रेक्षागृह मे बैसल छी। गेट सँ अंदर घुसितहि एहि नाटकक किछु पात्र अपना फुल गेटअप के ठाढ़ विनम्र निवेदन करैत भेटितथि जे आहाँ कृपया अप्पन मोबाइल बन्न क' लिय'। बहुत रास चीज देखा पड़ैत अहाँके रंगमंचीय अनुशासन के। हम रमेश रंजन के उद्घोषणा मे सुनलहुँ जे 'जहिना नाटक करबाक अनुशासन होइत छैक तहिना देखबाक सेहो होइत छैक, पात्र अप्पन अनुशासन करैत अछि आहाँ लोकनि अप्पन करियौक"। शत-प्रतिशत सहमत छी हम एहि उक्ति सँ। पटना के संदर्भ मे हम जे सब सँ बेसी कमी अकानैत छी से यैह दुनूक अनुशासनहीनता।
एकटा रंगकर्मी मित्र कहलनि जे ओ एकटा नाटक मंचस्थ केलनि मुदा ओहि नाटक के फाइनल रिहर्सल वा रनथ्रू नै भ' सकल रहैक। निश्चय छगुंता लागत जे एहेन मे नाटक हेतैक कोना ! मुदा भेलैक। होइते रहैत छैक। सब सँ बेसी जे कांसेप्ट स्क्रिप्टक अकाली अनलक अछि ओ अछि कोनो कथाक 'नाट्यरूपांतरण'। कतेको कालजयी कथा केँ चट्ट द' नाट्यरूपांतरण क' नाटक होइत रहैत अछि रहरहाँ। एहि बीच त' श्री महेंद्र मलंगिया जीक श्री यात्रीक कविता 'विलाप'क नाट्यरूपांतरण सेहो देखल। नाटक निसंदेह नीक भेलैक। मुदा श्री महेंद्र मलंगिया सन सक्कत नाटककार ई कोना आ किया केलनि से कम सँ कम हमरा बुझय केँ बुत्ता सँ बाहरक गप्प थीक।
पटनाक संदर्भ मे सिर्फ स्क्रिपटे टा केँ अकाली नै छैक, निर्देशकक सेहो घोर अकाली छैक। आँखि-पाँखि बला निर्देशक एकाधे टा भेटैत छथि। जे छथियो से आब अपने केँ दोहराबय लागल छथि। कतौ पढ़ने रही ने जखन कोनो क्रिएटिव आदमी अपना केँ दोहराबय लगय त' ओकरा ओहि विधा सँ अपना केँ फराक क' लेबाक चाही। मुदा एहन सन स्थिति मे ओ लोकनि अपना केँ ई कहि बचा लैत छथि जे 'ई हमर अप्पन स्टाइल/फॉर्मेट अछि।' निर्देशकीय कौशल सँ भरल नाटक देखला पटनाक रंगमंच पर लगभग नहिए सन मोन पड़ैत अछि। जे किछु लोक छथियो से कतेको कारण सँ थ'स लेलनि। जहिना साहित्य मे महंथी छैक तहिना नाटको मे महंथी खूबे चलै आ फबै छैक। प्रायः फबीये रहल छैक। एहि सब सँ जौँ ककरो सब सब बेसी घाटा छैक त' ओ छैक सुच्चा जे नाटकक लोक अछि तकरा। ओ ने नीक नाटक देखि पबैत अछि आ ने क' पबैत अछि। प्रत्यक्षरुपे हमरा सँ हम घटि रहल अछि। मुदा नाटक त' हमरा मे हम्मर के तक्काहेरी होइत अछि। पटना मे जे किछु आर दिकदारी अछि मैथिली रंगमंच मे ओ अछि मंचक पार्श्व मे कुशल लोकक अभाव। मंच सज्जाक नाम पर किछु बेंच, कुर्सी, आ किछु गाछ-बिरिछ राखि ओकरा अनेरे केँ भारिया देल जाइत छैक। मने कैक बेर देखल अछि जे, जे क्राफ्ट नहियो जरुरी छैक तकरो अनावश्यक प्रयोग आ जे आवश्यक छैक तकर बिलकुल प्रयोग नहि।
मोन पड़ैत अछि एकटा नाटक 'धूर्त-समागम'। पटने मे खेलायल गेल छल। एहि नाटक मे लगभग सबटा सीन रातिक छैक मुदा एहि मे ब्लू लाइट कम्म आ उज्जर आ पीयर बेसी प्रयोग कयल गेलैक मंच पर। हरेक घटना-सीन वा संपूर्ण नाटकक अप्पन रंग होइत छैक मुदा से तकरा लेल जे बुझि सकै एहि व्याकरण केँ। एहि ठाम त' सिर्फ हेब्बा सँ माने-मतलब छैक। बाँकी गप्प के पुछैत अछि। पटनाक सबसँ सीनियर आ सिद्धहस्त निर्देशकक नाटक मे सेहो ऐहेन लूप सब देखा पड़ैत अछि कैक बेर। एखनो कतेको नाटक एकटा उतरल नाल बेतालिया झालि पर खेला लैत छथि ओ लोकनि। जखन की आइ मॉडर्न थ्येटर एखन आकाश छुबि रहल अछि ससक्त पार्श्व सहयोगक कारणे।
हालहि मे भारंगम मे गेल रही दिल्ली। कतेको नाटक देखलहुँ। मैथिलीक सेहो एकटा नाटक रहैक -."आब मानि जाउ"। मैलोरंग केने रहैक। निर्देशक रहथि प्रकाश झा। नाटक मे सबटा बढ़ियाँ रहैक मोटा-मोटी। किछु कामो-बेस त्रुटि त' स्वाभाविक छैक। होइते रहैत छैक। मुदा मंचीय-अनुशासन आ पार्श्व सहयोगक बेजोड़ उदाहरण ठाढ़ करैत अछि ई नाटक। मंचस्थ कलाकार आ पार्श्व केँ कलाकार गज्जबे रुपे एक दोसरा केँ सहयोग करैत छथि। बहुत कम्फर्ट भ' दुनु गोटे अप्पन-अप्पन काज केने जाइत छलाह। सांगीतिक पक्ष कने कमजोर अवश्य रहैक। मुदा टानि लेल गेलै नाटक परस्पर सहयोग सँ। पटनाक सन्दर्भ मे एहेन गप्प कम देखा पड़ैत अछि। एतय सहयोग सँ बेसी महंथै देखा पड़ैत छैक। महंथ जी सब केँ ई बर्दास्त सँ बाहर छन्हि जे कियो हुनका अबडेर देन्हि। ओ जाहि चीज केँ नाहियो बुझैत छथि ताहू मे अपना के निष्णात सिद्ध करबा पर वीर्त रहैत छथि। सीधा-सीधा गप्प छैक जे हम जे चीज नै बुझैत छी वा जे नहि अबैत अछि हमरा से जकरा अबैत छैक तकरा हायर क' ली। निस्सन काज हेतैक। मुदा नै कयल जा सकैछ। कियैक ? हमरा जनैत एकर दू टा मूल कारण अछि। पहिल महंथी वला मानसिकता आ दोसर अनप्रोफेसनल रवैया। पटनाक मैथिली रंगमंच मे लगभग सबटा काज मंगनिये चलैत छैक। जे पाइ लेल बाजल से समाजक बाहरक लोक छथि वा क' देल जाइत छथि। समुचित केँ कहय उचितो नहि देल जाइत छैक। असल मुद्दा पाइ के नहि छैक। मुद्दा छैक बिनु पाइ केँ काज लेबाक मानसिकताक। कोनो विशेष हर्जा नहि होइत छैक बिनु पाइ केँ। मुदा प्रश्न मानसिकताक होइत छैक। एहेन कोन मानसिकता जे सबटा काज सहयोगक नाम पर होइक। हमरालोकनि एतेक सहयोग पर कियैक जीबय चाहैत छी? आ से कतेक दिन जीयब? से ऐना कियैक रंगमंचीय जीवन जीबाक लीलसा ?
कतेक दिन कोनो कलाकार सिखबाक नाम पर वा सहयोगक नाम पर झोंकैत रहत अपना केँ एहि मे? मारितेरास प्रश्न अछि कपाल कोटरी मध्य मुदा से फेर कहियो। एखन दुष्यन्त मोन पड़ैत छथि-
"दोस्तो ! अब मंच पर सुविधा नहीं है,
आजकल नेपथ्य में सम्भावना है।"
(ई आलेख 2016क अरिपनक वार्षिक पत्रिका 'अरिपन' मे प्रकाशित)


text:
सावित्री संतोष
दिल्ली विधानसभा चुनाव नहि केवल भाषाक बदजुबानी लेल बल्कि सांप्रदायिकताक खुला प्रदर्शन लेल सेहो इतिहास मे दर्ज भ गेल। संगहि इ सेहो दर्ज भ गेल जे भारतीय समाज एखनो सांप्रदायिक, हिंसक आ अश्लील विचार कए पसंद नहि करैत अछि। भारत कम स कम दिल्ली हिंदुत्व मे बंधुत्व कए त्याग करबा स इनकार क देलक। हिंदुत्वक नागपुर मॉडल कए दिल्लीक जनता खारिज क देलक। दिल्लीक परिणाम बंधुत्व समाहित हिदुत्वक जीत छी, जे भारतक सांस्कृतिक पहचान रहल अछि। इ चुनाव अरविंद केजरीवालक विश्वसनीयता या हुनकर काजक समीक्षा स बेसी भारतक छवि, भारतक संस्कृति आ भारतक संस्कारक ऊपर एकटा जनमत संग्रह छल। ताहि लेल इ चुनाव बेसी गंभीर आ महत्वपूर्ण भ गेल छल। भाजपाक सांप्रदायिक, हिंसक आ अश्लील प्रचार क खिलाफ इ जनादेश भारतीय राजनीतिक इतिहास मे बेहद महत्वपूर्ण मानल जायत।
अमित शाह आ नरेंद्र मोदी लेल इ निजी झटका सेहो अछि। किया त इ दूनू नेता साम, दाम, दंड, भेद किछु नहि छोडलथि। चुनावी राजनीतिक इतिहास मे कोनो एहन अस्त्र नहि रहल जे एहि चुनाव मे उपयोग नहि भेल। इ दूनू जे क सकैत छलाह, सबटा केलथि। एकर अंदाजा हिनकर सेना स लगा सकैत छी। पीएम नरेंद्र मोदी, 6 राज्यक सीएम, केंद्रीय मंत्री और सांसद समेत 100टा स बेसी केंद्रीय स्तरक नेता 70 टा सीट जीतबा लेल मैदान मे उतरल छलाह। पीएम नरेंद्र मोदी 2टा रैली केलथि, एकर अलावा भाजपा 4500 हजार नुक्कड़ नाटक केलक, केंद्रीय मंत्री आ सांसद भोर स राति तक जनसंपर्क करैत रहलथि। अमित शाह सन नेता घर घर परचा बांटैत रहलथि, लेकिन किछु काज नहि आयल। जीत केवल 8टा सीट पर भेल। पिछला बेर स 5टा सीट बेसी। संतोष लेल इ कहल जा सकैत अछि भाजपा एहि चुनाव मे नेता प्रतिपक्षक पद जीत लेलक आ 70 सीटक सदन में 10 फीसदी स बेसी सीट हासिल केलक अछि जे पिछला बेर नहि हासिल क चुकल छल। त एतबा सब किछु मात्र 8टा सीट लेल, कदापि नहि। जाहि लेल इ सब कैल गेल ओहि मे भाजपा कए किछु नहि भेटल आ एहि चुनावक असली परिणाम वैह अछि जे भारत अपन चाल, चरित्र आ चेहरा बदलबा लेल तैयार नहि अछि। नागपुरक हिंदुत्व भारत क हिदुत्व स हारि गेल।
नागपुरक हिंदुत्व कए जीतेबा लेल भाजपा प्रचार कए एकटा कारपेट बौंमिग जेका इस्तेमाल केलक और रिकार्ड सभा केलक। अमित शाह शाहीनबागक बहाने सांप्रदायिक प्रचारक नेतृत्व केलथि. ओ कहला जे इवीएमक बटन एतबा जोर स दबाउ जे करंट शाहीनबाग तक पहुंचे. उत्तरप्रदेशक मुख्यमंत्री आदित्यनाथक चुनाव प्रचार त सबटा सीमा कए तोडि देलक। गोली मारबाक गप चुनावी राजनतिक इतिहास मे संभवत: पहिल बेर भेल। दुनियाक सबस पैघ लोकतंत्र मे सबस पैघ राज्यक मुख्यमंत्री सबस छोट राज्यक चुनाव मे वोट नहि देनिहार कए गोली मारबाक गप केलथि। पहिल बेर सुनबा पर विश्वास नहि होइ जोकर इ बयान बेर बेर देल गेल। वित्त राज्य मंत्री अनुराग ठाकुर त नारा लगबा देलथि। केंद्रीय मंत्री प्रकाश जावेडकर त मानू बचल खुचल पूर्ति क देलथि। ओ अरविंद केजरीवाल कए आतंकवादी बता देलथि। सांसद प्रवेश वर्मा शाहीनबागक लोक कए बलात्कारी बता देलथि। वर्मा कहला जे शाहीनबाग मे जे लोक धरना पर अछि, वो अहांक घुस कए बलात्कार करताह। भाजपा नेता प्रचारक दौरान की की नहि बेजलाह। जेकर कल्पना तक करब पहिने असंभव छल। कपिल मिश्रा त एहि चुनाव कए भारत आ पाकिस्तान क बीच चुनाव करार द देलथि। मतलब जेकरा जे मन मे आयल बजैत गेल। नहि कोनो आचार रहल नहि कोनो विचार रहल।
इ त भेल नेता क भाषा आ भाषण, मुदा दिल्ली चुनाव मे केवल जुबानक गोली नहि चलल। जेएनयू मे लाठी चलल त जामिया मे फायरिंग भेल। शाहीनबाग मे गुंजा कए बुरका मे कोनो हिंसक साजिश रचबा स पहिने पकडि गेल। मुदा सबसे घृणित रहल गार्गी कॉलेजक घटना। ओहि ठाम भाजपाक समर्थक जयश्री रामक नारा लगबैत जे किछु भारतक बेटी संग कैलक ओ सभ्य समाज मे सोचल नहि जा सकैत अछि। भारतीय लोकतंत्र मे एहनो होएत तेकर कल्पना मुश्किल अछि। ओ बेहद शर्मनाक रहल, मुदा ताहि स बेसी शर्मनाक रहल ओहि घटना पर गृहमंत्री अमित शाहक खामोशी। नागपुरक हिंदुत्व मॉडल अगर एहन अछि त एकर हारब जरुरी छल। गार्गी कालेज क घटना भाजपा नेतृत्व पर एकटा कारि धब्बा अछि। बेटी बचेबाक नारा देनिहार भाजपा नेतृत्व बेटीक संग सामूहिक दुराचार करैत अपन समर्थक पर कोनो टिप्प्णी तक नहि केलक। ताहि लेल भाजपा जाहि स्तर पर आबि कए इ चुनाव लडलक, ओहि मे केजरीक जीत महत्वपूर्ण नहि बल्कि नागपुरक हारि महत्वपूर्ण भ जाइत अछि।
इ सच अछि जे अरविंद केजरीवाल लगातार तेसर बेर दिल्ली क मुख्यमंत्रीक शपथ लेताह या शिक्षा और सेहत के क्षेत्र मे हुनकर सरकार दिस स कैल गेल काज पर हुनका लोक वोट देलक अछि। निश्चित रूप स केजारीवालक काज आ हुनकर विश्वसनीयता लोक मे उच्च्तर स्तर पर रहल, ताहि लेल भाजपाक अपन सबटा बुद्धि आ हथियार क प्रयोग केलाक बावजूद केजरीवाल कए नहि हरा सकल। मुदा आम आदमी पार्टी कए एंटी इंकैबनेसी क सामना करै पडल अछि। ओकर चारिटा विधायक कम भ गेल। आम आदमी पार्टी अपन सीट आ अपन वोट प्रतिशत नहि बढा सकल। एहि चुनावक बाद आम आदमी पार्टी लेल सेहो इ सबक अछि जे ओ आत्म मूल्यांकन करे ले ओकर भरेसेमंद साथी कोना हारि गेलाह। पांचटा सीट पर जनता ओकर संग किया छोडि देलक।
हालांकि भारतीय राजनीति एखन सांप्रदायिक ध्रुवीकरण स मुक्त होइत नहि देखा रहल अछि, मुदा बिहार आ बंगाल मे माहौल खराब करबा स पहिने आब भाजपा नेतृत्व विचार करत। भाजपाक आधार समर्थन टूटल नहि, मुदा दिल्लीक परिणाम इ संदेश देलक जे आम जनता भाजपाक सांप्रदायिक रुझान कए खारिजक देलक। दिल्लीक वोटर राममंदिर, 370 आ नागरिकता कानून क प्रभाव स बाहर निकलि कए सकारात्मक मतदान केलक। देश मे जाहि तरहक आर्थिक हालात अछि, शिक्षा और स्वास्थ्यक निजीकरण भ रहल अछि, एहन मे दिल्ली परिणाम ओहू पर संदेश दैत अछि. मुदा सबस पैघ संदेश इ रहल जे भारत जीत गेल..भारत कए हरेबाक सबटा प्रयास विफल रहल।